2012O0027 — ET — 22.06.2015 — 003.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B EUROOPA KESKPANGA SUUNIS, 5. detsember 2012, üleeuroopalise automatiseeritud reaalajalise brutoarvelduste kiirülekandesüsteemi (TARGET2) kohta (uuesti sõnastatud) (EKP/2012/27) (2013/47/EL) (ELT L 030 30.1.2013, lk 1)

Muudetud:









▼B

EUROOPA KESKPANGA SUUNIS,

5. detsember 2012,

üleeuroopalise automatiseeritud reaalajalise brutoarvelduste kiirülekandesüsteemi (TARGET2) kohta

(uuesti sõnastatud)

(EKP/2012/27)

(2013/47/EL)







EUROOPA KESKPANGA NÕUKOGU, võttes arvesse Euroopa Liidu toimimise lepingut, eelkõige selle artikli 127 lõike 2 esimest ja neljandat taanet, võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikleid 3.1, 17, 18 ja 22, ning arvestades järgmist: (1) 26. aprilli 2007. aasta suunist EKP/2007/2 üleeuroopalise automatiseeritud reaalajalise brutoarvelduste kiirülekandesüsteemi (TARGET2) kohta ( 1 ) on mitu korda muudetud. Kuna suunist tuleb täiendavalt muuta, et hõlmata dokumendid, mis siiani olid eurosüsteemi sisesed, ning lisada vajalikud mõisted ja sätted sanktsioonide mittekohaldamise kohta liiduvälistele pankadele, teabevahetuse kohta rahapoliitika operatsioonidele juurdepääsu peatamiseks või lõpetamiseks ning selle peatamise või lõpetamise tagajärgede kohta, on selguse ja läbipaistvuse huvides vajalik see suunis uuesti sõnastada. (2) TARGET2 on detsentraliseeritud struktuur, mis ühendab riikide reaalajalised brutoarveldussüsteemid (RTGSid) ja EKP maksesüsteemi. (3) TARGET2 on olemuselt ühtne tehniline platvorm, nn ühisplatvorm. TARGET2 õiguslikuks vormiks on maksesüsteemide paljusus, milles TARGET2 osasüsteemid on harmoneeritud võimalikult suures ulatuses ja mis võimaldab teatavaid erandeid riigisisesest õigusest tulenevate piirangute puhul. (4) TARGET2s on kolm eraldi juhtimistasandit. Esimesel tasandil (EKP nõukogu) on TARGET2 kõrgeim pädevus, mis tagab selle üldistes huvides tegutsemise. Teisel tasandil (eurosüsteemi keskpangad) on TARGET2 teisene pädevus ning kolmandal tasandil (ühisplatvormi käitavad keskpangad) toimub ühisplatvormi ülesehitus ja käitamine eurosüsteemi jaoks. (5) Eurosüsteemi nimel on Euroopa Keskpank (EKP) sõlminud EKP nõukogu poolt osutatud ►M3 TARGET2 võrguteenuse osutaja ◄ ga raamlepingu, konfidentsiaalsus- ja vaikimiskokkuleppe, milles on sätestatud võrguteenuse pakkumise peamised tingimused osalejatele, sh hind. (6) TARGET2 on keskse tähtsusega eurosüsteemi teatavate põhiülesannete teostamisel, näiteks liidu rahapoliitika teostamisel ja maksesüsteemide tõrgeteta toimimise edendamisel, ning arvestades järgmist: ON VASTU VÕTNUD KÄESOLEVA SUUNISE:







I

JAGU

ÜLDSÄTTED

Artikkel 1

Reguleerimisese ja -ala

▼M3

1. TARGET2 võimaldab euromaksete reaalajalisi brutoarveldusi ja keskpangarahas arveldamist maksemooduli kontodel ja eriotstarbelistel rahakontodel. TARGET2 asutatakse ja see tegutseb ühisplatvormina, mille kaudu esitatakse ja töödeldakse maksejuhiseid ning mille kaudu toimub maksete lõplik laekumine tehniliselt ühetaoliselt. T2Si eriotstarbelised rahakontod töötavad tehniliselt T2Si platvormil, mis on asutatud ja toimivad TARGET2s.

▼B

2. TARGET2 õiguslikuks vormiks on maksesüsteemide paljusus.

Artikkel 2

Mõisted

Käesolevas suunises kasutatakse järgmisi mõisteid:

1) „ühisplatvorm” (Single Shared Platform, SSP) – ühisplatvormi käitavate RKPde poolt pakutav ühine tehnilise platvormi infrastruktuur;

2) „TARGET2 osasüsteem” (TARGET2 component system) – eurosüsteemi keskpanga mis tahes reaalajaline brutoarveldussüsteem, mis moodustab TARGET2 osa;

3) „keskpank” (CB) – eurosüsteemi keskpank ja TARGET2 ühendusega keskpank;

4) „ühisplatvormi käitavad keskpangad” (SSP-providing CBs) – Deutsche Bundesbank, Banque de France ja Banca d’Italia, kes tegutsevad ühisplatvormi ülesehituse ja eurosüsteemi huvides käitamise pädevuses;

▼M1

5) „ ►M3 TARGET2 võrguteenuse osutaja ◄ ”(network service provider) – arvutipõhise võrguühenduse pakkuja TARGET2 maksesõnumite esitamiseks. Arvutivõrgu ühendus toimub SWIFTi kaudu ja eurosüsteemi sisene teabevahetus täiendavalt CoreNet’i kaudu;

▼B

6) „osaleja” või „otseosaleja” (participant, direct participant) – üksus, kellel on eurosüsteemi keskpanga juures vähemalt üks maksemooduli konto (maksemooduli konto omanik) ja/või üks eriotstarbeline rahakonto (eriotstarbelise rahakonto omanik);

7) „eurosüsteemi RKP” (Eurosystem CB) – EKP või euroala RKP;

8) „maksemoodul” (Payments Module, PM) – ühisplatvormi moodul, milles arveldatakse ►M3 maksemooduli konto omanike ◄ makseid maksemooduli kontodel;

9) „maksemooduli konto” ( PM account ) – ►M3 maksemooduli konto omaniku ◄ maksemoodulis peetav konto eurosüsteemi keskpanga juures, mis on ►M3 maksemooduli konto omanikule ◄ vajalik, et a) esitada TARGET2 kaudu maksejuhiseid või saada makseid ja b) arveldada neid makseid vastava eurosüsteemi keskpangaga;

10) „euroala RKP” (euro area NCB) – selle liikmesriigi keskpank (RKP), mille vääringuks on euro;

11) „ettevõtte tunnuskood” (Business Identifier Code, BIC) – ISO standardiga nr 9362 määratletud kood;

12) „adresseeritav BICi omanik” ( addressable BIC holder ) – üksus, a) kellel on BIC; b) keda ei tunnustata kaudse osalejana; c) kes on maksemooduli konto omaniku korrespondent või klient, või maksemooduli konto omaniku või kaudse osaleja filiaal, ja kes saab esitada maksejuhiseid ja saada makseid TARGET2 osasüsteemist maksemooduli konto omaniku kaudu;

13) „kaudne osaleja” (indirect participant) – Euroopa Majanduspiirkonnas (EMP) asutatud krediidiasutus, kes on sõlminud maksemooduli konto omanikuga lepingu maksejuhiste esitamise ja maksete saamise kohta selle maksemooduli konto omaniku kaudu ning kes on tuvastatud kaudse osalejana TARGET2 osasüsteemi poolt;

14) „filiaal” (branch) – filiaal määruse (EL) nr 575/2013 artikli 4 lõike 1 punkti 17 tähenduses;

15) „tööpäev” (business day) – mis tahes päev, mil TARGET2 võtab arveldamiseks vastu maksejuhiseid kooskõlas II lisa V liitega ja IIa lisa V liitega;

16) „sertifitseerimisasutused” (certification authorities) – üks või mitu EKP nõukogu poolt elektrooniliste sertifikaatide väljastamisel, haldamisel, tagasivõtmisel ja uuendamisel eurosüsteemi nimel tegutsema määratud RKPd;

17) „elektroonilised sertifikaadid” või „sertifikaadid” (electronic certificates, certificates) – sertifitseerimisasutuste poolt väljastatud elektrooniline andmefail, mis seob avaliku võtme isikuga ning mida kasutatakse järgmiseks otstarbeks: avaliku võtme asjaomasele isikule kuuluvuse kontrollimiseks; omaniku isiku tuvastamiseks; isiku allkirja kontrollimiseks või isikule adresseeritud sõnumi krüpteerimiseks. Sertifikaadid on salvestatud füüsilisele andmekandjale, näiteks kiipkaardile või mälupulgale, ning viide sertifikaadile hõlmab ka asjaomased andmekandjad. Sertifikaadid on olulised internetipõhiselt TARGET2 kasutavate ja maksesõnumeid või kontrollsõnumeid saatvate ►M3 maksemooduli konto omanike ◄ isiku tuvastamiseks;

18) „sertifikaadi omanik” (certificate holder) – konkreetne isik, kelle isikusamasus on tuvastatud ►M3 maksemooduli konto omaniku ◄ poolt ning kellele ►M3 maksemooduli konto omanik ◄ on andnud volituse omada internetipõhist juurdepääsu ►M3 maksemooduli konto omaniku ◄ TARGET2 kontole. Avaldus sertifikaadi saamiseks peab olema kinnitatud ►M3 maksemooduli konto omaniku ◄ asukoha RKP poolt ning edastatud sertifitseerimisasutusele, kes omakorda väljastab sertifikaadi, mis seob avaliku võtme ►M3 maksemooduli konto omaniku ◄ isikut tõendavate dokumentidega;

19) „TARGET2 ühendusega keskpank” (connected CB) – TARGET2ga lepingu alusel ühendatud euroalaväline RKP;

20) „AL rühm” (AL group) – AL režiimi kasutava AL rühma liikmetest koosnev rühm;

21) „AL rühma liige” (AL group member) – ►M3 maksemooduli konto omanik ◄ , kes vastab AL kasutamise kriteeriumidele ja on sõlminud AL lepingu;

22) „AL leping” (AL agreement) – mitmepoolne agregeeritud likviidsuse (aggregated liquidity, AL) leping, mille on sõlminud kõik AL rühma liikmed ja nende vastavad AL-RKPd AL režiimi kasutamiseks;

23) „AL-RKP” (AL NCB) – euroala RKP, kes on AL lepingu pooleks ning tegutseb tehingupoolena AL rühma liikmetele, kes osalevad tema TARGET2 osasüsteemis;

24) „AL režiim” (AL mode) – maksemooduli kontojääkide vaba likviidsuse agregeerimise režiim;

25) „vaba likviidsus” (available liquidity) – osaleja konto positiivne jääk ja kohastel juhtudel asjaomase eurosüsteemi keskpanga poolt sellele maksemooduli kontole antud päevasisese laenu võimalus, mida ei ole veel kasutatud või mida on asjakohastel juhtudel vähendatud mis tahes töödeldud likviidsuse reserveeringute ja eriotstarbelise rahakonto blokeerimiste summa võrra;

26) „päevasisene laen” (intraday credit) – laen, mis antakse ühest tööpäevast lühemaks ajavahemikuks;

27) „AL rühmahaldur” (AL group manager) – AL rühma liige, kelle teised AL rühma liikmed on määranud juhtima AL rühma tööpäevasisest vaba likviidsust;

28) „laenamise püsivõimaluse intressimäär” (marginal lending rate) – laenamise püsivõimalusele kohaldatav intressimäär;

29) „laenamise püsivõimalus” (marginal lending facility) – eurosüsteemi püsivõimalus, mida osapooled võivad kasutada üleöölaenu saamiseks RKP-lt eelnevalt kindlaks määratud intressimääraga;

30) „arveldav pank” (settlement bank) – ►M3 maksemooduli konto omanik ◄ , kelle maksemooduli kontot või allkontot kasutatakse kõrvalsüsteemi maksekorralduste arveldamiseks;

31) „kõrvalsüsteem” (ancillary system, AS) – EMPs asutatud üksuse poolt hallatav süsteem, mille üle teostab järelevalvet ja/või järelevaatamist pädev ametiasutus ja kes järgib eurodes teenuseid pakkuvate infrastruktuuride asukohas kehtivaid järelevaatamisnõudeid (vastavalt muudatustele, mis avaldatakse EKP veebilehel) ( 2 ) ning milles vahetatakse ja/või realiseeritakse makseid ja/või finantsinstrumente ning sellest tulenevad rahalised kohustused arveldatakse TARGET2s kooskõlas käesoleva suunisega ja kahepoolse lepinguga kõrvalsüsteemi ja eurosüsteemi asjakohase keskpanga vahel;

32) „kõrvalsüsteemiliides” (Ancillary System Interface, ASI) – tehniline vahend, mis võimaldab kõrvalsüsteemil kasutada mitmesuguseid konkreetseid määratletud teenuseid kõrvalsüsteemis maksekorralduste esitamiseks ja arveldamiseks; seda võib kasutada ka euroala RKP sularaha hoiustamise ja väljavõtmisega seotud sularahaoperatsiooni arveldamisel;

33) „maksja” (payer) – TARGET2 osaleja, kelle maksemooduli kontot või eriotstarbelist rahakontot debiteeritakse maksejuhise arveldamise tulemusena;

34) „makse saaja” (payee) – TARGET2 osaleja, kelle maksemooduli kontot või eriotstarbelist rahakontot krediteeritakse maksejuhise arveldamise tulemusena;

35) „ühtsed tingimused” (Harmonised Conditions) – II ja V lisas sätestatud tingimused või IIa lisas sätestatud tingimused;

36) „TARGET2 põhiteenused” (core TARGET2 services) – maksejuhiste töötlemine TARGET2 osasüsteemides, kõrvalsüsteemidega seotud tehingute arveldamine ja likviidsuse koondamine;

37) „kohalik konto” (Home Account) – euroala RKP poolt väljaspool maksemoodulit avatud konto üksuse jaoks, kes vastab kaudseks osalejaks saamise tingimustele;

▼M3 —————

▼B

39) „haldav RKP” (managing NCB) – AL-RKP, mille TARGET2 osasüsteemis osaleb AL rühma haldur;

40) „realiseerimissündmus” ( enforcement event ) – AL rühma liikme jaoks: a) II osa artikli 34 lõikes 1 osutatud mis tahes probleemsündmus; b) II lisa artikli 34 lõikes 2 osutatud mis tahes muu probleemsündmus, millega seoses on keskpank probleemsündmuse või sündmuse tõsidust arvesse võttes otsustanud, et pant tuleb realiseerida kooskõlas selle lisa artikliga 25b, pant tuleb realiseerida kooskõlas selle lisa artikliga 25c või algatada tuleb tasaarveldus kooskõlas suunise selle lisa artikliga 26; c) mis tahes otsus peatada või lõpetada juurdepääs päevasisesele laenule;

41) „osalejaliides” (Participant Interface) – tehniline lahendus, mis võimaldab otseosalejatel esitada ja arveldada maksejuhiseid maksemooduliga seotud teenuseid kasutades;

42) „internetipõhine juurdepääs” (Internet-based access) – ►M3 maksemooduli konto omanik ◄ on valinud maksemooduli konto, millele on juurdepääs ainult interneti kaudu, ja ►M3 maksemooduli konto omanik ◄ saadab maksesõnumeid või kontrollsõnumeid TARGET2-le interneti kaudu;

43) „maksejõuetusmenetlus” (insolvency proceedings) – maksejõuetusmenetlus Euroopa Parlamendi ja nõukogu 19. mai 1998. aasta direktiivi 98/26/EÜ (arvelduse lõplikkuse kohta makse- ja väärtpaberiarveldussüsteemides) artikli 2 punkti j tähenduses ( 3 );

44) „teabe- ja kontrollimoodul, ICM” (Information and Control Module, ICM) – ühisplatvormi moodul, mis võimaldab maksemooduli konto omanikel saada reaalajas teavet ja esitada likviidsuse ülekandmise korraldusi, et juhtida likviidsust ja anda eriolukorra varumaksete juhiseid;

45) „TARGET2 koordinatsioonikeskus” (TARGET2 coordination desk) – EKP hallatav süsteem, mille ülesandeks on tagada TARGET2 igepäevane haldamine, juhtida ja koordineerida tegevust erakorralises olukorras ning korraldada teabe edastamist ►M3 maksemooduli konto omanikele ◄ ;

46) „TARGET2 arveldusjuht” (TARGET2 settlement manager) – eurosüsteemi keskpanga poolt tema TARGET2 osasüsteemi talitlust jälgima määratud isik;

47) „TARGET2 kriisijuht” (TARGET2 crisis manager) – eurosüsteemi keskpanga poolt määratud isik, kelle ülesandeks on selle eurosüsteemi keskpanga nimel lahendada ühisplatvormi rikkeid ja/või erakorralisi süsteemiväliseid sündmusi;

48) „TARGET2 talitlushäire” (technical malfunction of TARGET2) – mis tahes raskused, vead või rikked TARGET2 osasüsteemi, ühisplatvormi või T2Si platvormi poolt kasutatavas tehnilises infrastruktuuris ja/või arvutisüsteemides, või mis tahes muud ilmingud, mis välistavad TARGET2 osasüsteemi maksejuhiste töötlemise ja täitmise samal päeval;

49) „arveldamata maksejuhis” (non-settled payment order) – maksejuhis, mida ei ole arveldatud samal tööpäeval, mil see on vastu võetud;

50) „süsteemidevaheline arveldus” (cross-system settlement) – debiteerimiskorralduse reaalajaline arveldus, mille puhul toimuvad maksed ühelt kõrvalsüsteemi arveldavalt pangalt arvelduskorra nr 6 alusel teise kõrvalsüsteemi arveldavale pangale arvelduskorra nr 6 alusel kooskõlas IV lisaga;

51) „sularahaarveldus” (cash settlement) – arveldus pangatähtedes ja müntides;

▼M1

52) „CoreNet” – eurosüsteemi sisene võrguühendus, mille pakkuja on EKP ja mida kasutavad eurosüsteemi keskpangad SWIFTile juurdepääsu puudumise korral erakorralise võrguna juurdepääsuks ühisplatvormile; see on SWIFTi alternatiivvõrk juurdepääsuks CRSSile;

53) „klientidega seotud teenusesüsteem (customer-related services system, CRSS)” – süsteem, mis pakub eurosüsteemi keskpankadele põhi- ja lisateenuseid, sh arhiveerimine, arvete esitamise teenuste kasutamise võimalus, päringu ja aruandlusteenuste kasutamise võimalus ning kliendisuhte teenuste kasutamise võimalus;

▼M2

54) „hoiustamise püsivõimalus” (deposit facility) – eurosüsteemi püsivõimalus, mida osapooled võivad kasutada üleööhoiuste tegemiseks RKPs eelnevalt kindlaks määratud intressimääraga;

55) „hoiustamise püsivõimaluse intressimäär” (deposit facility rate) – hoiustamise püsivõimalusele kohaldatav intressimäär;

▼M3

56) „T2Si toimingud” (T2S Operations) – integreeritud tehnilises piiriülese tehingu võimalusega keskkonnas T2Si platvormi kaudu ühtlustatud ja standardiseeritud „ülekanne makse vastu”-arveldusteenused;

57) „TARGET2-Securities (T2S)” või „T2Si platvorm” (T2S Platform) – riistvara, tarkvara ja muu tehnilise infrastruktuuri komponendid, mille kaudu eurosüsteem pakub CSDdele ja eurosüsteemi keskpankadele põhilise, neutraalse ja piiriülese, makse vastu tehtavate väärtpaberiülekannete keskpangarahas arveldamise teenust;

58) „T2S võrguteenuse osutaja” (T2S network service provider) – T2Si ühenduvusteenuse pakkumiseks eurosüsteemiga litsentsilepingu sõlminud ettevõtja;

59) „eriotstarbeline rahakonto” (Dedicated Cash Account, DCA) – eriotstarbelise rahakonto omaniku poolt TARGET2-[keskpangas/riigis] avatud ning T2Si väärtpaberiarveldustega seotud maksete tegemiseks kasutatav konto;

60) „TARGET2 eriotstarbelise rahakonto avamise ja haldamise ühtsed tingimused” (Harmonised Conditions for the Opening and Operation of a Dedicated Cash Account in TARGET2) – IIa lisas sätestatud tingimused;

61) „automaatse tagatise seadmise tingimused” (Conditions for Auto-collateralisation Operations) – IIIa lisas sätestatud tingimused;

62) „maksejuhis” (payment order) – krediitkorraldus, likviidsuse ülekandmise korraldus, otsedebiteerimise korraldus või maksemooduli kontolt eriotstarbelisele rahakontole likviidsuse ülekandmise korraldus;

63) „eriotstarbeliselt rahakontolt maksemooduli kontole likviidsuse ülekandmise korraldus” (DCA to PM liquidity transfer order) – kindlaksmääratud summa eriotstarbeliselt rahakontolt maksemooduli kontole ülekandmise korraldus;

64) „maksemooduli kontolt eriotstarbelisele rahakontole likviidsuse ülekandmise korraldus” (PM to DCA liquidity transfer order) – kindlaksmääratud summa maksemooduli kontolt eriotstarbelisele rahakontole ülekandmise korraldus;

65) „eriotstarbeliselt rahakontolt eriotstarbelisele rahakontole likviidsuse ülekandmise korraldus” (DCA to DCA liquidity transfer order) – korraldus kanda üle kindlaksmääratud summa i) eriotstarbeliselt rahakontolt eriotstarbelisele rahakontole, mis on seotud sama peamise maksemooduli kontoga; või ii) sama juriidilise isiku eriotstarbeliselt rahakontolt eriotstarbelisele rahakontole;

66) „peamine maksemooduli konto” (main PM account) – maksemooduli konto, millega on seotud eriotstarbeline rahakonto ning mille jääk päevalõpu seisuga automaatselt tagasi konverteeritakse;

67) „reaalajaline brutoarveldus” (real-time gross settlement) – maksejuhiste tehingupõhine töötlemine ja arveldamine reaalajas;

68) „krediitkorraldus” (credit transfer order) – maksja korraldus rahaliste vahendite kättesaadavaks tegemiseks makse saajale maksemooduli konto raamatupidamiskande abil;

69) „TARGET2 osaleja” (TARGET2 participant) – iga osaleja mis tahes TARGET2 osasüsteemis;

70) „automaatne tagatise seadmine” (auto-collateralisation) – euroala RKP pakutav päevasisene laen keskpangarahas, mida antakse juhul, kui eriotstarbelise rahakonto omanikul puuduvad piisavad rahalised vahendid väärtpaberitehingute arveldamiseks, kusjuures päevasisese laenu tagatiseks kasutatakse kas ostetavaid väärtpabereid (collateral on flow) või eriotstarbelise rahakonto omaniku poolt euroala RKP nimel hoitavaid väärtpabereid (collateral on stock);

71) „likviidsuse ülekandmise korraldus” (liquidity transfer order) – maksejuhis, mille peamine eesmärk on likviidsuse ülekandmine osalise erinevate kontode vahel või CAI rühma või AL rühma siseselt;

72) „krediidiasutus” (credit institution) – a) Euroopa Parlamendi ja nõukogu määruse (EL) nr 575/2013 ( 4 ) artikli 4 lõike 1 punktis 1 [asjakohastel juhtudel lisada Euroopa Parlamendi ja nõukogu direktiivi 2013/36/EL ( 5 ) rakendavad riigisisesed sätted] määratletud krediidiasutus, mille üle teostab järelevalvet pädev ametiasutus, või b) muu krediidiasutus Euroopa Liidu toimimise lepingu artikli 123 lõikes 2 määratletud tähenduses, mille järelevalve toimub pädeva ametiasutuse poolt teostatava järelevalvega võrreldava standardi alusel;

73) „otsedebiteerimise korraldus” (direct debit instruction) – makse saaja poolt oma keskpangale antud korraldus, mille kohaselt maksja keskpank debiteerib maksja kontolt otsedebiteerimise volituse alusel korralduses näidatud summa.

▼B

Artikkel 3

TARGET2 osasüsteemid

1. Iga eurosüsteemi keskpank käitab oma TARGET2 osasüsteemi.

2. Iga TARGET2 osasüsteem peab olema määratletud süsteemina riigi õigusaktis, millega rakendatakse direktiivi 98/26/EÜ.

3. TARGET2 osasüsteemide nimedes võib esineda ainult „TARGET2” ning asjaomase eurosüsteemi keskpanga või selle eurosüsteemi keskpanga liikmesriigi nimi. EKP TARGET2 osasüsteemi nimi on TARGET2-ECB.

Artikkel 4

Eurot rahaühikuna mitte kasutavate liikmesriikide ühendus

Liikmesriigid, mille rahaühik ei ole euro, võivad saada TARGET2 ühenduse, kui nad sõlmivad eurosüsteemi keskpangaga lepingu. Selles lepingus tuleb sätestada, et TARGET2 ühendusega keskpangad järgivad käesolevat suunist, võttes arvesse mis tahes omavahel kokku lepitud nõuetekohaseid määratlusi ja kohandusi.

Artikkel 5

EKPS-sisesed tehingud

Euroopa Keskpankade Süsteemi (EKPS) sisesed tehingud töödeldakse TARGET2s, v.a maksed, mille osas on keskpangad kohastel juhtudel kahe- või mitmepoolselt kokku leppinud töödelda neid korrespondentkontodel.

Artikkel 6

Eurosüsteemisisesed arveldused

1. Mis tahes maksete arveldamine erinevate TARGET2 osasüsteemide osalejate vahel toob automaatselt kaasa maksja eurosüsteemi keskpanga eurosüsteemisisese kohustuse makse saaja eurosüsteemi keskpanga ees.

2. Kõik eurosüsteemisisesed kohustused, mis tekivad lõike 1 kohaselt, liidetakse ja moodustavad iga eurosüsteemi keskpanga osas ühtse kohustuse osa. Iga kord, kui erinevate TARGET2 osasüsteemi osalejate vaheline makse arveldatakse, korrigeeritakse vastavalt asjaomase eurosüsteemi keskpanga kogukohustust. Iga tööpäeva lõpus kohaldatakse selle kogukohustuse suhtes mitmepoolset tasaarveldust, mille tulemusena tekib iga euroala RKP kohustus või nõue EKP ees kooskõlas eurosüsteemi keskpankade vahelise lepinguga.

3. Iga euroala RKP peab kontol arvet oma kohustusest või nõudest EKP ees, mis on tekkinud TARGET2 osasüsteemide vaheliste maksete arveldamisest.

4. EKP avab kontoarvestuse iga euroala RKP osas, et kajastada iga euroala RKP päevalõpu kohustusi või nõudeid EKP ees.







II

JAGU

JUHTIMINE

Artikkel 7

Juhtimistasandid

1. Ilma et see piiraks Euroopa Keskpankade Süsteemi ja Euroopa Keskpanga põhikirja (edaspidi EKPSi põhikiri) artikli 8 kohaldamist, põhineb TARGET2 juhtimine kolmetasandilisel juhtimisskeemil. EKP nõukogu (1. tasand), eurosüsteemi keskpankade (2. tasand) ja ühisplatvormi käitavate keskpankade (3. tasand) ülesanded on sätestatud I lisas.

2. Nõukogu vastutab TARGET2 suunamise, juhtimise ja kontrolli eest. 1. tasandile määratud ülesanded on nõukogu ainupädevuses. EKPSi makse ja arveldussüsteemide komitee (Payment and Settlement Systems Committee, PSSC) abistab nõukogu TARGET2 küsimustes nõuandva organina.

3. Kooskõlas EKPSi põhikirja artikli 12.1 kolmanda lõiguga vastutavad eurosüsteemi keskpangad 2. tasandile pandud ülesannete eest, võttes arvesse nõukogu poolt määratletud üldraamistikku. Lisaks nõuandvale rollile teostab makse- ja arveldussüsteemide komitee ka 2. tasandi ülesandeid. TARGET2 ühendusega RKPd osalevad 2. tasandiga seotud küsimustes hääleõiguseta. Liikmesriikide RKPdel, kes ei ole eurosüsteemi keskpangad ega TARGET2 ühendusega keskpangad, on ainult 2. tasandi vaatlejastaatus.

4. Eurosüsteemi keskpangad korraldavad oma suhted kohaseid lepinguid sõlmides. Selliste lepingutega seotud otsuste tegemine toimub lihthääleenamusega ja igal eurosüsteemi keskpangal on üks hääl.

5. Kooskõlas EKPSi põhikirja artikli 12.1 kolmanda lõiguga vastutavad ühisplatvormi käitavad keskpangad 3. tasandile pandud ülesannete eest, võttes arvesse nõukogu poolt määratletud üldraamistikku.

6. Ühisplatvormi käitavad keskpangad peavad eurosüsteemi keskpankadega sõlmima lepingu teenuste kohta, mida ühisplatvormi käitavad keskpangad eurosüsteemi keskpankadele osutavad. Kohastel juhtudel peab see leping hõlmama ka TARGET2 ühendusega keskpangad.

▼M3

7. Eurosüsteem T2Si teenuste osutajana ja eurosüsteemi keskpangad asjaomaste riiklike TARGET2 osasüsteemide käitajatena sõlmivad lepingu eurosüsteemi poolt eurosüsteemi keskpankadele osutatavate teenuste kohta eriotstarbeliste rahakontode haldamise osas. Asjaomase lepinguga liituvad kohastel juhtudel ka TARGET2 ühendusega keskpangad.

▼B







III

JAGU

TARGET2 TALITLUS

Artikkel 8

▼M3

TARGET2 maksemooduli konto avamise ja haldamise ühtsed tingimused

▼B

1. Iga euroala RKP kehtestab ühtsete tingimuste rakendamise meetmed. Meetmed reguleerivad ainult euroala RKP ja tema ►M3 maksemooduli konto omanike ◄ suhteid seoses maksete töötlemisega maksemoodulis. Maksemooduli kontole on võimalik ligi pääseda kas internetipõhiselt või ►M3 TARGET2 võrguteenuse osutaja ◄ kaudu. Need maksemooduli kontole juurdepääsemise meetodid on teineteist välistavad, kuigi ►M3 maksemooduli konto omanik ◄ võib omada üht või mitut maksemooduli kontot, millele on juurdepääs kas internetipõhiselt või ►M3 TARGET2 võrguteenuse osutaja ◄ kaudu.

▼M3

1a. Iga euroala RKP kehtestab IIa lisas sätestatud TARGET2 eriotstarbelise rahakonto avamise ja haldamise ühtsete tingimuste rakendamise meetmed. Meetmed reguleerivad ainult euroala RKP ja tema eriotstarbelise rahakonto omaniku suhteid seoses eriotstarbelise rahakonto avamise ja haldamisega.

▼M3

2. EKP võtab vastu TARGET2-ECB tingimused, rakendades selleks i) II lisas sätestatud TARGET2 maksemooduli konto avamise ja haldamise ühtseid tingimusi, ja ii) IIa lisas sätestatud TARGET2 eriotstarbelise rahakonto avamise ja haldamise ühtseid tingimusi, erisusega, et TARGET2-ECB makse- ja arveldusteenuseid osutatakse ainult makse- ja arveldusasutustele, sealhulgas väljaspool EMPd asutatud asutustele, kui nende üle teostab järelevalvet pädev ametiasutus ja EKP nõukogu on heaks kiitnud nende juurdepääsu TARGET2-ECB-le.

▼B

3. Eurosüsteemi keskpankade poolt ühtsete tingimuse rakendamiseks vastu võetud korrad tuleb avaldada.

4. Eurosüsteemi keskpangad võivad taotleda riigi õigusaktidest tulenevate piirangute korral erandeid ühtsetest tingimustest. Nõukogu kaalub selliseid taotlusi üksikjuhtude kaupa ja annab erandi kohastel juhtudel.

▼M3

5. Valuutalepingust tulenevalt võib EKP määrata TARGET2s osalemise, sealhulgas T2Si toimingute keskpangarahas arveldamise teenuste osutamise, asjakohased tingimused II lisa artikli 4 lõike 2 punktis e ja IIa lisa artikli 5 lõike 2 punktis e osutatud üksustele.

▼B

6. Kui üksus tegutseb ►M3 maksemooduli konto omaniku ◄ kaudu, kes on ELi liikmesriigi RKP, kuid ei ole eurosüsteemi keskpank ega TARGET2 ühendusega keskpank, ei võimalda eurosüsteemi keskpangad tema tegutsemist kaudse osalejana ega tema registreerimist adresseeritava BICi omanikuna nende TARGET2 osasüsteemis.

Artikkel 9

Hinnakujundus

1. Eurosüsteemi keskpank tagab, et

a) tasud TARGET2 põhiteenuste osutamise eest kaudsetele osalejatele ja tuvastatavatele BICi omanikele, kes vastavad TARGET2s kaudsete osalejatena osalemise tingimustele, on kõrgemad kui II lisa VI liite punkti 1 alapunktis a osutatud tasud ►M3 maksemooduli konto omanikele ◄ ;

b) tasud EMPs asutatud krediidiasutuste vaheliste kohalikel kontodel arveldatud maksete eest on kõrgemad kui suunise II lisa VI liite punkti 1 alapunktis a osutatud tasud kaudsetele osalejatele;

c) kohalikel kontodel arveldatud avaturuoperatsioonidega seotud maksete tasud on kooskõlas II lisa VI liitega;

d) kõikide järgmiste operatsioonide ja tehingute hinnad on väljaspool II lisa VI liites sätestatud tasude määratlust: i) kohalikel kontodel algatatud ja töödeldud likviidsusülekanded; ii) operatsioonid, mis on seotud kohustusliku reservi haldamise ja laenu püsivõimalustega; iii) kohalikel kontodel arveldatud sularahaülekanded.

▼M3 —————

▼B

Artikkel 10

Likviidsuse koondamise kord

1. AL-RKPd vahetavad oma ülesannete ja kohustuste täitmiseks vajalikku teavet AL lepingu alusel. AL-RKPd peavad viivitamata teavitama haldavat RKPd neile teada olevast realiseerimissündmusest, mis on seotud AL rühma või AL rühma liikmega, sh nende peakontor ja filiaalid.

2. Haldav RKP, olles saanud teate esinenud realiseerimissündmusest, annab AL lepingust lähtudes asjakohastele AL-RKPdele juhise AL rühma või AL rühma asjaomase liikme osas võetava realiseerimismeetme kohta. AL-RKPd vastutavad oma õiguste teostamise eest AL lepingu alusel ja II lisa rakendamise korra eest. Haldav RKP vastutab nõuete jaotamise arvutuste ja sellega seotud juhiste andmise eest.

3. Juhul kui realiseerimissündmuse esinemisel ei ole AL rühma liikme poolt talle antud päevasisene laen täies ulatuses tagasi makstud, peab AL-RKP haldava RKP juhise saamisel rakendama õigused, mis tal seoses asjaomase AL rühma liikmega on, sh asjaomasest pandist, tasaarvestusest, lõpetamisest või mis tahes muust II lisa rakendava korra asjaomasest sättest tulenevad õigused. Selle eesmärgiks on täies ulatuses ja õigeaegne nõuete rahuldamine, mis sellel AL-RKP-l võivad vastava AL rühma liikme vastu AL lepingu alusel esineda. Need nõuded rahuldatakse AL rühma liikmete kasuks enne mis tahes muude asjaomase AL-RKP nõuete rahuldamist.

4. Kõik maksed, mis saadakse nõude rahuldamisest AL lepingu alusel realiseerimistegevuse tulemusena, edastatakse AL-RKPdele, kes on asjaomastele AL rühma liikmetele päevasisest laenu andnud. Need maksed jagatakse AL-RKPde vahel proportsionaalselt, võttes arvesse päevasisese laenu summat, mida AL rühma liikmed ei ole asjaomastele AL-RKPdele hüvitanud.

5. Iga AL-RKP, kes taotleb kantud kahju hüvitamist kõikide AL-RKPde poolt, peab esitama avalduse haldavale RKP-le ja nõuet põhjendama. Haldav RKP edastab selle taotluse asjaomastele AL-RKPdele ja arvutab nendelt AL-RKPdelt saadava hüvitise võrdsetes osades.

Artikkel 11

Tagatisfondi kontod ja tasustamine

1. Juhul kui keskne tehingupool on õigusakti alusel, sh järelevaatamise põhjustel, kohustatud pidama tagatisfondi kontot, tuleb sellistelt keskse tehingupoole kontole krediteeritud vahenditelt maksta intressi summas põhiliste refinatseerimisoperatsioonide määr minus 15 baaspunkti.

2. Muud keskse tehingupoole tagatisfondi kontole krediteeritud vahendid tuleb tasustada hoiustamise määraga.

Artikkel 12

▼M3

Päevasisene laen – automaatne tagatise seadmine

▼B

1. Euroala keskpangad võivad anda päevasisest laenu, kui see toimub kooskõlas III lisas sätestatud päevasisese laenu andmise sätete rakendamisaktidega. Päevasisest laenu ei anta ►M3 maksemooduli konto omanikule ◄ , kelle kõlblikkus eurosüsteemi rahapoliitika operatsioonide osapoolena on peatatud või lõpetatud.

2. 24. juuli 2007. aasta otsus EKP/2007/7 TARGET2-ECB tingimuste kohta ( 6 ) määratleb EKP tehingupoolte suhtes kohaldatavad kõlblikkuskriteeriumid päevasisese laenu osas. EKP poolt antud päevasisene laen on piiratud vastava päevaga ning seda ei ole võimalik pikendada üleöölaenuks.

▼M3

3. Osaleja, kellel on juurdepääs päevasisesele laenule, taotlusel seab euroala RKP eriotstarbelisele rahakontole automaatselt tagatise kooskõlas IIIa lisas sätestatud automaatse tagatise seadmise tingimustega.

▼B

Artikkel 13

Kõrvalsüsteemid

▼M3

1. Eurosüsteemi keskpangad osutavad kõrvalsüsteemidele keskpangarahas rahaülekande teenuseid võrguteenuse osutaja vahendusel juurdepääsetavas maksemoodulis. Selliseid teenuseid reguleeritakse eurosüsteemi keskpankade ja vastavate kõrvalsüsteemide vaheliste kahepoolsete lepingutega.

▼B

2. Kahepoolsed lepingud kõrvalsüsteemidega, kes kasutavad kõrvalsüsteemiliidest (ASI), peavad olema kooskõlas IV lisaga. Lisaks peab eurosüsteemi keskpank tagama, et nende lepingute suhtes kohaldatakse mutatis mutandis II lisa järgmisi sätteid:

— artikli 8 lõige 1 (tehnilised ja õiguslikud nõuded);

— artikli 8 lõiked 2–5 (taotluse esitamise kord), välja arvatud asjaolu, et artiklis 4 sätestatud juurdepääsu tingimuste täitmise nõude asemel peab kõrvalsüsteem täitma kõrvalsüsteemi mõistes sätestatud juurdepääsu tingimused vastavalt II lisa artiklile 1,

— töökorralduse ajakava V liites;

— artikkel 11 (koostöö ja teabevahetuse nõuded), välja arvatud lõige 8;

— artiklid 27 ja 28 (talitluspidevuse ja eriolukorra meetmed ning turvanõuded);

— artikkel 31 (vastutus);

— artikkel 32 (tõendid);

— artiklid 33 ja 34 (osaluse kestus, lõpetamine ja peatamine), välja arvatud artikli 34 lõike 1 punkt b;

— artikkel 35 asjakohastel juhtudel (maksemooduli kontode sulgemine);

— artikkel 38 (konfidentsiaalsusnõuded);

— artikkel 39 (andmekaitse, rahapesu tõkestamise nõuded ja seonduvad küsimused);

— artikkel 40 (teatamise nõuded);

— artikkel 41 (lepingulised suhted ►M3 TARGET2 võrguteenuse osutaja ◄ );

— artikkel 44 (kohaldatava õiguse, kohtualluvuse ja täitmise koha reeglid).

3. Kahepoolsed lepingud osalejaliidest kasutavate kõrvalsüsteemidega peavad vastama järgmisele:

a) II lisa, välja arvatud V jaotis ning VI ja VII liide, ja

b) IV lisa artikkel 18.

4. Erandina lõikest 3 peavad kahepoolsed lepingud osalejaliidest kasutavate kõrvalsüsteemidega, kes arveldavad makseid ainult oma klientide jaoks, olema kooskõlas järgmisega:

a) II lisa, välja arvatud V jaotis, artikkel 36 ning VI ja VII liide, ja

b) IV lisa artikkel 18.

Artikkel 14

Kuluarvestuse metoodika

1. Ühisplatvormi rahastamise eeskirjad kehtestab EKP nõukogu. Ühisplatvormi tegevusest tulenev ülejääk või puudujääk jagatakse euroala RKPde vahel vastavalt EKPSi põhikirja artiklis 29 sätestatud EKP kapitali märkimise alustele.

2. EKP nõukogu kehtestab TARGET2 põhiteenuste ühtse kuluarvestuse metoodika ja hinnakujundusstruktuuri.

Artikkel 15

Turvalisuse reeglid

▼M3

1. EKP nõukogu määratleb ühisplatvormi turvapoliitika ja -nõuded ning kontrollimeetmed. Samuti määratleb EKP nõukogu ühisplatvormile internetipõhiseks juurdepääsuks kasutatavatele sertifikaatidele kohaldatavad turvapõhimõtted.

▼B

2. Eurosüsteemi keskpangad peavad järgima lõikes 1 osutatud meetmeid ning tagama nende järgimise ühisplatvormi kasutamisel.

▼M3

3. Eriotstarbelise rahakonto infoturbenõuetele vastavuse tagamist reguleerib suunis EKP/2012/13 ( 7 ).

▼B

Artikkel 16

Auditeerimisreeglid

Audit tuleb teostada kooskõlas EKP nõukogu poolt kinnitatud EKPS auditi põhimõtete ja tingimustega.

Artikkel 17

Kohustused peatamise või lõpetamise korral

1. Eurosüsteemi keskpank peatab või lõpetab viivitamata ja ilma ette teatamata osaleja osalemise asjakohases TARGET2 osasüsteemis, kui

a) osalejaga seoses on algatatud maksejõuetusmenetlus või

b) osaleja ei vasta enam asjakohases TARGET2 osasüsteemis osalemise juurdepääsu tingimustele.

2. Juhul kui eurosüsteemi keskpank peatab või lõpetab osaleja osalemise TARGET2s lõike 1 kohaselt või usaldatavusnõuete alusel artikli 19 kohaselt, teavitab ta sellest viivitamata teisi eurosüsteemi keskpanku, lisades järgmise teabe:

a) osaleja nimi, rahaloomeasutuse kood ja BIC;

b) teave, millele euroala RKP tugines oma otsuse tegemisel, sh asjakohaselt järelevalveasutuselt saadud mis tahes teave või arvamus;

c) võetud meetmed ja nende rakendamise ajakava.

Iga eurosüsteemi keskpank peab teiste eurosüsteemi keskpankade taotluse korral andma teavet sellise osaleja kohta, sh talle suunatud maksete kohta.

3. Eurosüsteemi keskpank, kes on lõpetanud või peatanud osaleja osalemise TARGET2 osasüsteemis lõike 1 kohaselt, vastutab teiste eurosüsteemi keskpankade ees järgmistel juhtudel:

a) pärast osalemise peatamist või lõpetamist kinnitab ta osalejale suunatud maksejuhised või

b) ei järgi lõigetes 1 ja 2 sätestatud kohustusi.

4. Eespool lõigetes 1–3 sätestatud eurosüsteemi keskpankade kohustused kehtivad ka juhul, kui kõrvalsüsteemid peatavad või lõpetavad kõrvalsüsteemiliidese kasutamise.

▼M3

Artikkel 18

TARGET2s osalemise taotluse tagasilükkamise kord usaldatavusnõuete alusel

Juhul kui eurosüsteemi keskpank lükkab tagasi TARGET2ga liitumise taotluse usaldatavusnõuete alusel II lisa artikli 8 lõike 4 punkti c või IIa lisa artikli 6 lõike 4 punkti c kohaselt, teavitab see eurosüsteemi keskpank sellest tagasilükkamisest viivitamata EKPd.

▼B

Artikkel 19

Usaldatavusnõuete alusel TARGET2s osalemise ja päevasisesele laenule juurdepääsu peatamise, piiramise ja lõpetamise kord

▼M3

1. Juhul kui euroala keskpank peatab, piirab või lõpetab osaleja juurdepääsu päevasisesele laenule III lisa punkti 12 alapunkti d või IIIa lisa punkti 10 alapunkti d kohaselt usaldatavusnõuete alusel või eurosüsteemi keskpank peatab või lõpetab osaleja TARGET2 osalemise II lisa artikli 34 lõike 2 punkti e või IIa lisa artikli 24 lõike 2 punkti e kohaselt, peab see otsus võimalikult suures ulatuses samaaegselt jõustuma ka TARGET2 osasüsteemide suhtes.

▼B

2. Euroala RKP esitab artikli 17 lõikes 2 osutatud teabe viivitamata asjaomasele euroala RKP liikmesriigi järelevalveasutusele, lisades taotluse järelevalveasutustele vahetada teavet teiste liikmesriikide järelevalveasutustega, kus osalejal on tütarettevõtja või filiaal. Võttes arvesse lõike 1 kohaselt tehtud otsust, võtab euroala RKP kohased meetmed ja teavitab viivitamata EKPd.

3. EKP juhatus võib teha EKP nõukogule ettepaneku teha otsuseid lõigete 1 ja 2 alusel võetavate meetmete ühetaolise kohaldamise tagamiseks.

4. Euroala RKP liikmesriigis, kus otsus tuleb rakendada, teavitab osalejat otsusest ja võtab kõik vajalikud rakendusmeetmed.

Artikkel 20

Eurosüsteemi keskpankade koostöö seoses haldusmeetmete ja piirangutega

▼M3

Seoses II lisa artikli 39 lõike 3 ja IIa lisa artikli 28 lõike 3 rakendamisega:

▼B

a) kõik eurosüsteemi keskpangad vahetavad kõikide asjaomaste keskpankadega viivitamata teavet, mida nad saavad seoses esitatud krediitkorraldusega;

b) kõik eurosüsteemi keskpangad, kelleni jõuab tõend, et osaleja on saanud teate või nõusoleku pädevalt järelevalveasutuselt, edastab selle viivitamata teistele keskpankadele, kes tegutsevad maksja või makse saaja makseteenuse osutajana;

c) maksja makseteenuse osutajana tegutsev eurosüsteemi keskpank teatab seejärel viivitamata maksjale, et ta saab krediitkorralduse TARGET2s sisestada.

Artikkel 21

Talitluspidevus

▼M3

1. Juhul kui II lisa artiklis 27 või IIa lisa artiklis 17 osutatud sündmused mõjutavad TARGET2 teenuste haldamist, v.a maksemoodul, teabe- ja kontrollimoodul (ICM) ja eriotstarbelised rahakontod, jälgib ja juhib asjaomane eurosüsteemi keskpank neid sündmusi, et vältida mis tahes edasikandumist sujuvalt töötavasse TARGET2e.

▼B

2. Juhul kui toimub maksemooduli ja/või teabe- ja kontrollimooduli normaalset tööd mõjutav sündmus, teavitab asjaomane eurosüsteemi keskpank viivitamata TARGET2 koordinaatorit, kes otsustab koos asjaomase eurosüsteemi keskpanga arveldusjuhiga võetavate meetmete üle. TARGET2 arveldusjuhid lepivad kokku, millist teavet tuleks TARGET2 osalejatele anda.

▼M3

3. Eurosüsteemi keskpangad teatavad osaleja rikkest TARGET2 koordinaatorile, kui see häire võib mõjutada T2Si platvormi käitamist, kõrvalsüsteemide arveldamist või kaasa tuua süsteemiriski. Üldjuhul ei viivitata TARGET2 töö lõpetamisega osaleja rikke tõttu.

▼B

4. Eurosüsteemi keskpank teatab kõrvalsüsteemi mõjutavast rikkest TARGET2 koordinaatorile teavitamise eesmärgil. TARGET2 koordinaator algatab telekonverentsi TARGET2 arveldusjuhtidega, kui esineb vääramatu süsteemne mõju, eelkõige kui juhtum on piiriülene.

5. Erandlikel juhtudel võib ühisplatvormi töö lõpetamisega viivitada, kui rike mõjutab kõrvalsüsteemi. Ühisplatvormi töö lõpetamisega viivitamise taotluse peab eurosüsteemi keskpank esitama TARGET2 kriisijuhtidele.

Artikkel 22

Nõuete käsitlemine TARGET2 hüvitussüsteemis

▼M3

1. Kui EKP nõukogu ei ole otsustanud teisiti, toimub II lisa II liites või IIa lisa II liites sätestatud hüvitusmenetlus kooskõlas käesoleva artikliga.

▼B

2. Keskpank, kelle osaleja esitab hüvitamise nõude, teeb hüvitamise nõude eelhinnangu ja vahetab teavet hinnanguga seotud osalejaga. Seda keskpanka aitavad teised asjaomased keskpangad, kui see on nõuete hindamiseks vajalik. Asjaomane keskpank teavitab EKPd ja kõiki teisi asjaomaseid keskpanku kohe, kui ta saab teada esitatavast nõudest.

3. Üheksa nädala jooksul pärast TARGET2 talitlushäiret peab nõude esitanud osaleja keskpank

a) koostama eelhindamise aruande, mis käsitleb keskpanga hinnangut saadud nõudele, ja

b) esitama eelhindamise aruande EKP-le ja teistele asjaomastele keskpankadele.

4. Viie nädala jooksul pärast eelhindamise aruande saamist annab EKP nõukogu kõikidele saadud nõuetele lõpliku hinnangu ning otsustab asjaomastele osalejatele tehtavate hüvitisepakkumuste üle. Viie tööpäeva jooksul pärast lõpliku hinnangu vastuvõtmist teatab EKP lõpphinnangu tulemustest asjaomastele keskpankadele. Need keskpangad teavitavad viivitamata oma osalejaid lõpphinnangu tulemustest ja kohastel juhtudel hüvitisepakkumuse üksikasjadest, lisades nõustumuskirja vormi.

▼M3

5. Kahe nädala jooksul pärast II lisa II liite punkti 4 alapunkti d viimases lauses või IIa lisa II liite punkti 4 alapunkti d viimases lauses sätestatud tähtaja möödumist teatab keskpank EKP-le ja teistele asjaomastele keskpankadele, millised hüvitisepakkumused võeti vastu ja millised lükati tagasi.

▼B

6. Keskpangad teatavad EKP-le mis tahes nõuetest, mida nende osalejad on esitanud keskpankadele väljaspool TARGET2 hüvitusskeemi ja mis on seotud TARGET2 talitlushäirega.

Artikkel 23

TARGET2 talitlushäirega põhjustatud kahju käsitlemine

1. TARGET2 talitlushäire korral:

a) maksja poolel: keskpank, kelle juures on maksja sissemakstud summa, saab teatavat finantstulu, mis tuleneb erinevusest eurosüsteemi põhilise refinantseerimisoperatsiooni intressimäära ja hoiustamise määra vahel, mida kohaldatakse eurosüsteemi hoiustamise püsivõimaluse marginaalse suurenemise suhtes TARGET2 talitlushäire kestuse ajal arveldamata maksejuhiste summas. Kui maksjale jääb tasustamata vahendite jääk, on finantstulu eurosüsteemi põhilise refinantseerimisoperatsiooni intressimäär, mida kohaldatakse intressita jäägi summale TARGET2 talitlushäire kestel arveldamata maksejuhiste summas.

b) makse saaja poolel: keskpank, kellelt makse saaja on laenanud laenamise püsivõimalust kasutades, saab teatavat finantstulu, mis tuleneb erinevusest laenamise püsivõimaluse ja eurosüsteemi põhilise refinantseerimisoperatsiooni intressimäära vahel, mida kohaldatakse eurosüsteemi laenamise püsivõimaluse marginaalse suurenemise suhtes TARGET2 talitlushäire kestel arveldamata maksejuhiste summas.

2. EKP finantstulu on järgmine:

a) tulu seoses TARGET2 ühendusega keskpankadega, mis tuleneb TARGET2 ühendusega keskpankade EKPga seotud päevalõpujääkide erinevast tasustamisest, ja

b) trahvimäära summa, mille EKP saab TARGET2 ühendusega keskpankadelt, kui mõni nendest TARGET2 ühendusega keskpankadest kohaldab osalejale trahvi seoses päevasisese laenu hilinenud tagasimaksega kooskõlas eurosüsteemi keskpankade ja TARGET2 ühendusega keskpankade vahelises lepingus sätestatuga.

3. Keskpangad koondavad lõigetes 1 ja 2 osutatud finantstulu ja tekkivat kogutulu kasutatakse nendele keskpankadele hüvitise maksmiseks, kellel tekkisid kulud hüvitise maksmisega nende osalejatele. Mis tahes muud finantstulud või kulud, mis keskpankadel tekivad seoses oma osalejatele hüvitise maksmisega, jagatakse eurosüsteemi keskpankade vahel kooskõlas EKP kapitali märkimise alusega.

Artikkel 24

Tagatisõigus allkontode vahendite suhtes ja eurosüsteemisisene garantii

1. Kõrvalsüsteemiga seotud maksekorralduste arveldamise eesmärgil tagab iga oma ►M3 maksemooduli konto omanikele ◄ allkonto avanud eurosüsteemi keskpank, et allkontode jääke (sh külmutatud jäägi suurenemised või vähenemised, mis tulenevad süsteemidevahelistest arveldusmaksete krediteerimisest või debiteerimisest allkontodelt või allkontodele või likviidsusülekannete krediteerimisest allkontole), mis on külmutatud kõrvalsüsteemi töötsükli ajal, saab kasutada kõrvalsüsteemidega seotud maksekorralduste arveldamiseks. See ei olene asjaomase ►M3 maksemooduli konto omaniku ◄ mis tahes maksejõuetusmenetlusest ega konkreetsest täitemeetmest selle ►M3 maksemooduli konto omaniku ◄ allkonto suhtes.

2. Juhul kui ►M3 maksemooduli konto omaniku ◄ allkontole kantakse üle likviidsus ja eurosüsteemi keskpank ei ole kõrvalsüsteemi keskpank, peab see eurosüsteemi keskpank pärast kõrvalsüsteemi teadet („Töötsükli algus”) kinnitama asjaomase kõrvalsüsteemi allkonto jäägi külmutamise ja sellega tagama kõrvalsüsteemi keskpanga makse selle jäägi ulatuses. Jäägi külmutamise teates kõrvalsüsteemile tuleb esitada ka õiguslikult siduv kõrvalsüsteemi keskpanga kinnitus, et ta tagab kõrvalsüsteemi makse külmutatud jäägi ulatuses. Kinnitades külmutatud jäägi suurenemist või vähenemist süsteemidevahelise makse krediteerimisel või debiteerimisel allkontole või allkontolt, deklareerivad nii eurosüsteemi keskpank, kes ei ole kõrvalsüsteemi keskpank, kui ka kõrvalsüsteemi keskpank makse summa suurenemist või vähenemist. Need garantiid on tagasivõtmatud, tingimusteta ja kuuluvad maksmisele esimesel nõudmisel. Nii garantiid kui ka jäägi külmutamine lõpevad kõrvalsüsteemi teatega arvelduse lõpuleviimise kohta („Töötsükli lõpp”).







IV

JAGU

ÜLEMINEKU- JA LÕPPSÄTTED

Artikkel 25

Vaidluste lahendamine ja kohaldatav õigus

1. Käesoleva suunisega seotud vaidluste korral eurosüsteemi keskpankade vahel peavad asjaomased pooled need lahendama kooskõlas vastastikuse mõistmise memorandumiga EKPSi-siseste vaidluste lahendamise korra kohta.

2. Kui pooled ei suuda kokkuleppega lahendada vaidlust, mis puudutab ülesannete jaotust 2. tasandi ja 3. tasandi vahel, lahendab sellise vaidluse EKP nõukogu erandina lõikest 1.

3. Lõikes 1 osutatud vaidluse puhul määratakse poolte vastastikused õigused ja kohustused kindlaks eelkõige käesolevas suunises sätestatud reeglite ja korra alusel. TARGET2 osasüsteemide vahelisi makseid käsitlevates vaidlustes tuleb täiendavalt kohaldada makse saaja eurosüsteemi keskpanga asukohamaa õigust, kui see ei ole vastuolus käesoleva suunisega.

Artikkel 26

Jõustumine ja kohaldamine

1. Käesolev suunis jõustub 7. detsembril 2012. Seda kohaldatakse alates 1. jaanuarist 2013, arvestades artiklis 27 sätestatud üleminekusätteid.

2. Suunis EKP/2007/2 tunnistatakse kehtetuks alates 1. jaanuarist 2013.

3. Viiteid kehtetuks tunnistatud suunisele tuleb käsitleda viidetena käesolevale suunisele ja lähtuda tuleb vastavustabelist VII lisas.

▼M3

Artikkel 27

Muud sätted

Kontode suhtes, mille euroala RKP on väljaspool maksemoodulit ja väljaspool T2Si platvormi avanud krediidiasutuste ja kõrvalsüsteemide jaoks, kohaldatakse selle euroala RKP eeskirju, võttes arvesse käesoleva suunise kohalikke kontosid käsitlevaid sätteid ja muid EKP nõukogu otsuseid. Kontode suhtes, mille euroala RKP on väljaspool maksemoodulit ja väljaspool T2Si platvormi avanud muudele üksustele kui krediidiasutused ja kõrvalsüsteemid, kohaldatakse selle euroala RKP eeskirju.

▼B

Artikkel 28

Adressaadid, rakendusmeetmed ja aastaaruanne

1. Käesolevat suunist kohaldatakse kõikide eurosüsteemi keskpankade suhtes.

2. Euroala RKPd edastavad EKP-le meetmed, millega nad on kavandanud järgida käesoleva suunise II lisa artiklit 39, II lisa VI liidet, III lisa punkti 9 alapunkti a ja punkti 12 alapunkti a punkti v ja punkti 13, IV lisa punkti 18 alapunkti 1 punkti c alajaotist ii, V lisa IIA liidet, 20. detsembriks 2012.

3. EKP koostab igal aastal EKP nõukogule aruande TARGET2 üldise toimimise kohta.









I LISA







TARGET2 JUHTIMISE KORD 1. tasand – EKP nõukogu 2. tasand – eurosüsteemi keskpangad 3. tasand – ühisplatvormi käitavad keskpangad 0. Üldsätted 1. tasandil on lõplik pädevus TARGET2 riigisiseste ja piiriüleste küsimuste osas ja vastutus TARGET2 avaliku funktsiooni tagamise eest 2. tasandil on teisene pädevus küsimuste osas, mis on antud talle otsustamiseks 1. tasandi poolt 3. tasand teeb otsuseid ühisplatvormi igapäevase käitamise kohta, arvestades käesoleva suunise artikli 7 lõikes 6 sätestatud teenuste mahtu 1. Kuluarvestuse ja hinnakujunduse põhimõtted — Otsused ühise kuluarvestuse metoodika kohta — Otsused ühtse hinnastruktuuri kohta — Otsused lisateenuste hindade ja/või moodulite kohta (Ei kohaldata) 2. Teenuste maht — Otsused põhiteenuste kohta — Otsused lisateenuste hindade ja/või moodulite kohta — Kaasabi vastavalt 1. tasandi / 2. tasandi vajadustele 3. Riskijuhtimine — Otsused üldise riskijuhtimise ja muude riskide aktseptimise kohta — Riskijuhtimine — Riskianalüüside läbiviimine ja järelmeetmed — Riskianalüüsiks vajaliku teabe andmine vastavalt 1. tasandi / 2. tasandi taotlustele 4. Juhtimine ja rahastamine — Ühisplatvormi omandiõiguse, otsustamise ja rahastamise eeskirjade määratlemine — Euroopa Keskpankade Süsteemi TARGET2 õigusraamistiku loomine ja piisava rakendamise tagamine — 1. tasandi poolt otsustatud juhtimise ja rahastamise eeskirjade koostamine — Eelarve koostamine, heakskiitmine ja rakendamine — Rakenduse omamine ja/või valdamine — Vahendite kogumine ja teenuste rahastamine — 2. tasandile teenuste osutamiseks hinnateabe andmine 5. Arendamine — Ühisplatvormi asukoha kohta esitatud 2. tasandi konsulteerimiste käsitlemine — Üldise arenduskava heakskiitmine — Otsused ühisplatvormi esialgse kujunduse ja arendamise kohta — Otsused nullist alustamise või olemasoleva platvormi alusel alustamise kohta — Otsused ühisplatvormi operaatori valiku kohta — Kokkuleppel 3. tasandiga ühisplatvormi teenuste mahu määramine — Otsused ühisplatvormi asukoha kohta pärast 1. tasandiga konsulteerimist — Spetsifikatsiooniprotsessi metoodika ja 3. tasandi toodete heakskiitmine, mis on vajalik, et toode määratleda ning seejärel testida ja vastu võtta (eelkõige üldised ja üksikasjalikud kasutajaspetsifikatsioonid) — Etapiviisilise arengukava koostamine — Toodete hindamine ja aktseptimine — Testimisstsenaariumide rakendamine — Keskpankade ja kasutajate testide koordineerimine tihedas koostöös 3. tasandiga — Ettepanek ühisplatvormi esialgse kujunduse kohta — Ettepanek nullist alustamise või olemasoleva platvormi alusel alustamise kohta — Ettepanek ühisplatvormi asukoha kohta — Kasutajate süsteemide funktsionaalsusele esitatavate üldiste ja üksikasjalike tingimuste koostamine (üksikasjalikud funktsionaalsed spetsifikatsioonid sisekasutuses ja üksikasjalikud funktsionaalsed spetsifikatsioonid kasutajate jaoks) — Üksikasjalike tehniliste spetsifikatsioonide koostamine — Esialgne ja jooksev kaasabi etapiviisilise kava ja kontrolliabinõude väljatöötamisel — Testide tehniline ja tegevustoetus (ühisplatvormi testide läbiviimine, kaasabi ühisplatvormiga seotud testimisstsenaariumide koostamisel, eurosüsteemi keskpankade toetamine ühisplatvormi testimisega seotud tegevustes) 6. Rakendamine ja üleminek — Ülemineku strateegia otsustamine — Ühisplatvormile ülemineku ettevalmistamine ja koordineerimine tihedas koostöös 3. tasandiga — Kaasabi osutamine seoses üleminekuga vastavalt 2. tasandi taotlustele — Ühisplatvormiga seotud üleminekutöö teostamine; lisatoetus ühinevatele keskpankadele 7. Korraldus — Tõsiste kriisiolukordade juhtimine — TARGET2 simulaatori loomine ja käitamine — Sertifitseerimisasutuste määramine internetipõhiseks juurdepääsuks — Ühisplatvormi turvapoliitika ja -nõuete ning kontrollimeetmete määratlemine — Internetipõhiseks juurdepääsuks kasutatavatele sertifikaatidele kohaldatavate turvapõhimõtete määratlemine — Juhtimine arvestades süsteemiomaniku kohustusi — Suhtehaldus kasutajatega Euroopa tasandil (arvestades, et eurosüsteemi keskpangad on ainuvastutavad suhete eest oma klientidega) ja igapäevase kasutajate tegevuse jälgimine ärilisest vaatenurgast (eurosüsteemi keskpankade ülesanne) — Valdkonna arengu jälgimine — Eelarvestamine, rahastamine, arvete koostamine ja esitamine (eurosüsteemi keskpankade ülesanne) ja muud haldusülesanded — Süsteemi haldamine käesoleva suunise artikli 7 lõikes 6 osutatud lepingu alusel









II LISA

▼M3

TARGET2 MAKSEMOODULI KONTO AVAMISE JA HALDAMISE ÜHTSED TINGIMUSED

▼B







I

JAOTIS

ÜLDSÄTTED

Artikkel 1

Mõisted

Käesolevates ühtsetes tingimustes (edaspidi „ÜT”) kasutatakse järgmisi mõisteid:

— „adresseeritav BICi omanik” (addressable BIC holder) – üksus, a) kellel on ettevõtte tunnuskood (BIC); b) keda ei tunnustata kaudse osalejana ja c) kes on ►M3 maksemooduli konto omaniku ◄ korrespondent või klient, või ►M3 maksemooduli konto omaniku ◄ või kaudse osaleja filiaal, ja kes saab esitada maksejuhiseid ja saada makseid TARGET2 osasüsteemist ►M3 maksemooduli konto omaniku ◄ kaudu;

— „AL leping” (AL agreement) – mitmepoolne agregeeritud likviidsuse (aggregated liquidity, AL) leping, mille on sõlminud kõik AL rühma liikmed ja nende vastavad AL-RKPd AL režiimi kasutamiseks;

— „AL rühm” (AL group) – AL režiimi kasutava AL rühma liikmetest koosnev rühm;

— „AL rühma haldur” (AL group manager) – AL rühma liige, kelle teised AL rühma liikmed on määranud juhtima AL rühma tööpäevasisest vaba likviidsust;

— „AL rühma liige” (AL group member) – ►M3 maksemooduli konto omanik ◄ , kes on sõlminud AL lepingu;

— „AL režiim” (AL mode) – maksemooduli kontojääkide agregeerimise režiim;

— „AL-RKP” (AL NCB) – euroala RKP, kes on AL lepingu pooleks ning tegutseb tehingupoolena AL rühma liikmetele, kes osalevad tema TARGET2 osasüsteemis;

— „arveldamata maksejuhis” (non-settled payment order) – maksejuhis, mida ei ole arveldatud samal tööpäeval, mil see on vastu võetud;

— „avaliku sektori asutus” (public sector body) – nõukogu 13. detsembri 1993. aasta määruse (EÜ) nr 3603/93 (asutamislepingu artiklis 104 ja artikli 104b lõikes 1 osutatud keeldude kohaldamiseks vajalike määratluste täpsustamise kohta) ( 8 ) artiklis 3 määratletud avalikku sektorisse kuuluv üksus;

— „CAI moodul” (CAI mode) – konsolideeritud kontoteabe koostamine maksemooduli kontode kohta ICMi kaudu;

— „CAI rühm” (CAI group) – CAI režiimi kasutav ►M3 maksemooduli konto omanikest ◄ koosnev rühm;

— „CAI rühma haldur” (CAI group manager) – CAI rühma liige, kelle teised CAI rühma liikmed on määranud jälgima ja jaotama CAI rühma tööpäevasisest vaba likviidsust;

— „eriolukorramoodul” (Contigency Module) – ühisplatvormi moodul, mille kaudu saab töödelda tähtsaid ja erakorralise tähtsusega makseid eriolukordades;

— „ettevõtte tunnuskood, BIC” (Business Identifier Code, BIC) – ISO standardiga nr 9362 määratletud kood;

— „euroala keskpank” (euro area NCB) – keskpank liikmesriigis, mille rahaühik on euro;

— „eurosüsteemi keskpank” (Eurosystem CB) – EKP või euroala RKP;

▼M3

— „eriotstarbeline rahakonto” (Dedicated Cash Account, DCA) – eriotstarbelise rahakonto omaniku poolt TARGET2-[keskpangas/riigis] avatud ning T2Si väärtpaberiarveldustega seotud maksete tegemiseks kasutatav konto;

▼M3

— „filiaal” (branch) – filiaal määruse (EL) nr 575/2013 artikli 4 lõike 1 punkti 17 tähenduses;

▼B

— „haldav RKP” (managing NCB) – AL-RKP, mille TARGET2 osasüsteemis osaleb AL rühma haldur;

▼M2

— „hoiustamise püsivõimalus” (deposit facility) – eurosüsteemi püsivõimalus, mida osapooled võivad kasutada üleööhoiuste tegemiseks RKPs eelnevalt kindlaks määratud hoiustamise määraga;

— „hoiustamise püsivõimaluse intressimäär” (deposit facility rate) – hoiustamise püsivõimalusele kohaldatav intressimäär;

▼B

— „ICMi teade” (ICM broadcast message) – teave, mis edastatakse info- ja kontrollimooduli (ICM) kaudu samaaegselt kõigile või valitud rühmale TARGET2 osalejatele;

— „investeerimisühing” ( investment firm ) – investeerimisühing [lisada siseriiklikud sätted, millega rakendatakse Euroopa Parlamendi ja nõukogu 21. aprilli 2004. aasta direktiiv 2004/39/EÜ finantsinstrumentide turgude kohta, millega muudetakse nõukogu direktiive 85/611/EMÜ ja 93/6/EMÜ ning Euroopa Parlamendi ja nõukogu direktiivi 2000/12/EÜ ja tunnistatakse kehtetuks nõukogu direktiiv 93/22/EMÜ ( 9 )] tähenduses, välja arvatud [direktiivi 2004/39/EÜ artikli 2 lõiget 1 rakendavad riigi õigussätted] määratletud asutused, kui see investeerimisühing a) on saanud loa direktiivi 2004/39/EÜ kohaselt määratud pädevalt ametiasutuselt ja tegutseb selle asutuse järelevalve all ja b) võib tegutseda järgmistes valdkondades [lisada siseriiklikud sätted, millega rakendatakse direktiivi 2004/39/EÜ I lisa A jao punktid 2, 3, 6 ja 7];

— „kaudne osaleja” (indirect participant) – Euroopa Majanduspiirkonnas (EMP) asutatud krediidiasutus, kes on sõlminud ►M3 maksemooduli konto omanikuga ◄ lepingu maksejuhiste esitamise ja maksete saamise kohta selle ►M3 maksemooduli konto omaniku ◄ maksemooduli konto kaudu ning kes on tuvastatud kaudse osalejana TARGET2 osasüsteemi poolt;

— „laenamise püsivõimalus” (marginal lending facility) – eurosüsteemi püsivõimalus, mida osapooled võivad kasutada üleöölaenu saamiseks eurosüsteemi keskpangalt eelnevalt kindlaks määratud intressimääraga;

— „laenamise püsivõimaluse intressimäär” (marginal lending rate) – laenamise püsivõimalusele kohaldatav intressimäär;

— „likviidsuse ülekandmise korraldus” (liquidity transfer order) – maksejuhis, mille peamiseks eesmärgiks on kanda likviidsust üle sama osaleja erinevate kontode vahel või CAI või AL rühma vahel;

— „kasutajate süsteemide funktsionaalsusele esitatavad üksikasjalikud tingimused, UDFS” (user detailed functional specifications, UDFS) – UDFSi uusim versioon ehk tehniline dokumentatsioon, mis üksikasjalikult määratleb osaleja ja TARGET2 vahelise suhtlemise;

— „keskpangad” (central banks, CBs) – eurosüsteemi keskpangad ja TARGET2 ühendusega keskpangad;

— „kohalik konto” (Home Account) – keskpanga poolt väljaspool maksemooduli kontot avatud konto üksuse jaoks, kes vastab kaudseks osalejaks saamise tingimustele;

▼M3

— „krediidiasutus” (credit institution) – a) määruse (EL) nr 575/2013 artikli 4 lõike 1 punktis 1 [asjakohastel juhtudel lisada direktiivi 2013/36/EL artikli 2 lõiget 5 rakendavad riigisisesed sätted] määratletud krediidiasutus, mille üle teostab järelevalvet pädev ametiasutus, või b) muu krediidiasutus Euroopa Liidu toimimise lepingu artikli 123 lõikes 2 määratletud tähenduses, mille järelevalve toimub pädeva ametiasutuse poolt teostatava järelevalvega võrreldava standardi alusel;

▼B

— „kontsern” ( group ) – a) krediidiasutuste kogum, kes on hõlmatud emaettevõtja konsolideeritud finantsaruannetesse, kui emaettevõtja on kohustatud esitama konsolideeritud finantsaruandeid vastavalt komisjoni määruse (EÜ) nr 2238/2004 ( 10 ) alusel kasutusele võetud rahvusvahelisele raamatupidamisstandardile 27 (IAS 27), ja kelle hulka kuuluvad kas i) emaettevõtja ja üks või rohkem tütarettevõtjat või ii) kaks või enam emaettevõtja tütarettevõtjat, või b) punkti 1 alapunktides i või ii nimetatud krediidiasutuste kogum, kus emaettevõtja ei esita konsolideeritud finantsaruandeid IAS 27 kohaselt, kuid kes täidab IAS 27 nõuded finantsaruannete konsolideerimise kohta; kontrolli peab teostama ►M3 maksemooduli konto omaniku ◄ keskpank või, AL rühma puhul, haldav RKP; c) kahepoolne või mitmepoolne krediidiasutuste võrk: mis on moodustatud vastavalt õigusaktidele, milles on määratletud krediidiasutuste juurdepääsu tingimused sellisele võrgule, või ii) mida iseloomustavad isekorraldusliku koostöö (liikmete ärihuvide edendamine, kaitsmine ja esindamine) võimalused ja/või majanduslik solidaarsus, mis väljub tavalise krediidiasutuste koostöö raamest, ning selline koostöö ja solidaarsus on lubatud krediidiasutuste põhimääruste või põhikirjadega või on kehtestatud eraldi kokkulepetega; ning igal käesolevas punktis c nimetatud juhul on EKP nõukogu rahuldanud avalduse sellise ühenduse kontsernina tunnustamise kohta;

— „kreeditkorraldus” (credit transfer order) – maksja korraldus teha vahendid kättesaadavaks makse saajale, tehes kande maksemooduli kontol;

— „kõrvalsüsteem” (ancillary system, AS) – Euroopa Majanduspiirkonnas (EMP) asutatud üksuse poolt hallatav süsteem, mille üle teostab järelevalvet ja/või järelevaatamist pädev ametiasutus ja kes järgib eurodes teenuseid pakkuvate infrastruktuuride asukohas kehtivaid järelevaatamisnõudeid (vastavalt muudatustele, mis avaldatakse EKP veebilehel) ( 11 ) ning milles vahetatakse ja/või realiseeritakse makseid ja/või finantsinstrumente ning sellest tulenevad rahalised kohustused arveldatakse TARGET2s kooskõlas suunisega ECB/2012/27 üleeuroopalise automatiseeritud reaalajalise brutoarvelduste kiirülekandesüsteemi (TARGET2) kohta ( 12 ) ja kahepoolse lepinguga kõrvalsüsteemi ja asjakohase keskpanga vahel;

— „maksealgataja” (instructing participant) – TARGET2 osaleja, kes on algatanud maksejuhise;

— „makse saaja” (payee) – TARGET2 osaleja, kelle maksemooduli kontot krediteeritakse maksejuhise arveldamise tulemusena, välja arvatud käesoleva lisa artikli 39 mõistes;

▼M3

— „maksejuhis” (payment order) – krediitkorraldus, likviidsuse ülekandmise korraldus, otsedebiteerimise korraldus või maksemooduli kontolt eriotstarbelisele rahakontole likviidsuse ülekandmise korraldus;

▼B

— „maksemoodul, PM” (Payments Module, PM) – ühisplatvormi moodul, milles arveldatakse ►M3 maksemooduli konto omanike ◄ makseid maksemooduli kontodel;

— „maksemooduli konto” ( PM account ) – TARGET2 osaleja maksemoodulis peetav konto keskpanga juures, mis on TARGET2 osalejale vajalik, et a) esitada TARGET2 kaudu maksejuhiseid või saada makseid ja b) arveldada neid makseid vastava keskpangaga;

— „maksejõuetusmenetlus” (insolvency proceedings) – maksejõuetusmenetlus Euroopa Parlamendi ja nõukogu 19. mai 1998. aasta direktiivi 98/26/EÜ (arvelduse lõplikkuse kohta makse- ja väärtpaberiarveldussüsteemides) artikli 2 punkti j tähenduses ( 13 );

— „maksja” (payer) – TARGET2 osaleja, kelle maksemooduli kontot debiteeritakse maksejuhise arveldamise tulemusena, välja arvatud käesoleva lisa artikli 39 mõistes;

▼M3

— „maksemooduli kontolt eriotstarbelisele rahakontole likviidsuse ülekandmise korraldus” (PM to DCA liquidity transfer order) – kindlaksmääratud summa maksemooduli kontolt eriotstarbelisele rahakontole ülekandmise korraldus;

▼M3

— „osaleja” või „otseosaleja” (participant, direct participant) – üksus, kellel on eurosüsteemi keskpanga juures vähemalt üks maksemooduli konto (maksemooduli konto omanik) ja/või üks eriotstarbeline rahakonto (eriotstarbelise rahakonto omanik);

▼B

— „otsedebiteerimise volitus” (direct debit authorisation) – maksja üldvolitus oma keskpangale, mis lubab ja kohustab keskpanka debiteerima maksja kontot otsedebiteerimise korralduse saamisel makse saajalt;

— „otsedebiteerimise korraldus” (direct debit instruction) – makse saaja poolt oma keskpangale antud korraldus, mille kohaselt maksja keskpank debiteerib maksja kontolt otsedebiteerimise volituse alusel korralduses näidatud summa;

— „peatamine” (suspension) – osaleja õiguste ja kohustuste ajutine peatamine [keskpanga] poolt määratavaks perioodiks;

▼M3

— „probleemsündmus” ( event of default ) – lähiajal toimuv või toimunud mis tahes sündmus, mille esinemine võib ohustada osaleja võimet täita oma kohustusi, mis tulenevad ÜTst või mis tahes muudest eeskirjadest, mida kohaldatakse osaleja ja [keskpanga] või mis tahes muu keskpanga suhetele, sealhulgas: a) kui osaleja ei vasta enam artiklis 4 sätestatud juurdepääsutingimustele või artikli 8 lõike 1 punkti a alapunktis i sätestatud nõuetele; b) maksejõuetusmenetluse algatamine osaleja suhtes; c) avalduse esitamine, mis on seotud mis tahes punktis b osutatud menetlusega; d) osaleja poolt kirjaliku teate esitamine oma võimetuse kohta tasuda oma võlgu täielikult või osaliselt või täita oma kohustusi, mis on seotud päevasiseste laenudega; e) osaleja poolt vabatahtlikult üldlepingu või kokkuleppe sõlmimine oma võlausaldajatega; f) kui osaleja on maksejõuetu või ei suuda tasuda oma võlgu, või kui ta on seda oma keskpanga hinnangul; g) kui osaleja maksemooduli konto või eriotstarbelise rahakonto positiivne jääk või kogu või oluline osa osaleja varast on külmutatud, arestitud, konfiskeeritud või selle suhtes toimub mis tahes muu menetlus, mille eesmärgiks on kaitsta avalikke huve või osaleja võlausaldajate huve; h) kui osaleja osalemine teises TARGET2 osasüsteemis ja/või kõrvalsüsteemis on peatatud või lõpetatud; i) kui mis tahes oluline avaldus või muu lepingueelne kinnitus, mille osaleja on andnud või mis loetakse kohaldatava seaduse alusel tema poolt antuks, on ebatäpne või väär; j) kui osaleja pandib või annab tagatiseks kogu või olulise osa oma varast;

▼B

— „päevasisene laen” (intraday credit) – laen, mis antakse lühemaks perioodiks kui üks tööpäev;

▼M3

— „peamine maksemooduli konto” (main PM account) – maksemooduli konto, millega on seotud eriotstarbeline rahakonto ning mille jääk päevalõpu seisuga automaatselt eriotstarbelisel rahakontol tagasi konverteeritakse;

▼B

— „realiseerimissündmus” (enforcement event) – AL rühma liikme jaoks: a) artikli 34 lõikes 1 osutatud mis tahes probleemsündmus; b) artikli 34 lõikes 2 osutatud mis tahes muu probleemsündmus, millega seoses on [keskpank] probleemsündmuse või muu sündmuse tõsidust arvesse võttes otsustanud, et [lisada, kui on kohaldatav: [pant tuleb realiseerida kooskõlas artikliga 25b] [tagatis tuleb realiseerida kooskõlas artikliga 25c] ja] algatada tuleb tasaarveldus kooskõlas artikliga 26, või c) mis tahes otsus peatada või lõpetada juurdepääs päevasisesele laenule;

— „sisendkontroll” (entry disposition) – makse töötlemise etapp, mille jooksul TARGET2-[keskpank/riik] püüab arveldada kooskõlas artikliga 14 vastu võetud maksejuhise korras, mis on kirjeldatud artiklis 20;

— „staatiliste andmete kogumise vorm” (static data collection form) – TARGET2-[keskpank/riik] teenuste taotlejate registreerimiseks ja nende teenustega seotud mis tahes muutuste registreerimiseks [keskpanga] poolt välja töötatud vorm;

— „TARGET2” – keskpankade kõikide TARGET2 osasüsteemide kogum;

— „TARGET2-[keskpank/riik]” – [keskpanga] TARGET2 osasüsteem;

— „TARGET2 CUG” – ►M3 TARGET2 võrguteenuse osutaja ◄ klientide rühmad, mis on jaotatud nende poolt kasutatavate ►M3 TARGET2 võrguteenuse osutaja ◄ asjakohaste teenuste ja toodete eesmärkide kaupa seoses maksemooduli juurdepääsuga;

— „TARGET2 osaleja” (TARGET2 participant) – iga osaleja mis tahes TARGET2 osasüsteemis;

— „TARGET2 osasüsteem” (TARGET2 component system) – keskpanga mis tahes reaalajaline brutoarveldussüsteem, mis moodustab TARGET2 osa;

— „TARGET2 talitlushäire” (technical malfunction of TARGET2) – mis tahes raskused, vead või rikked TARGET2-[keskpank/riik] poolt kasutatavas tehnilises infrastruktuuris ja/või arvutisüsteemides, või mis tahes muud ilmingud, mis välistavad TARGET2-[keskpank/riik] maksejuhiste töötlemise ja täitmise;

— „TARGET2 ühendusega keskpank” (connected CB) – TARGET2ga lepingu alusel ühendatud riigi keskpank (RKP), kes ei ole eurosüsteemi RKP;

— „teabe- ja kontrollimoodul, ICM” (Information and Control Module, ICM) – ühisplatvormi moodul, mis võimaldab osalejatel saada reaalajas teavet ja esitada likviidsuse ülekandmise korraldusi, et juhtida likviidsust ja anda eriolukorra varumaksete juhiseid;

— „tööpäev” (business day) – mis tahes päev, mil TARGET2 võtab arveldamiseks vastu maksekorraldusi V liite kohaselt;

▼M3

— „vaba likviidsus” (available liquidity) – osaleja maksemooduli konto positiivne jääk ja kohastel juhtudel asjaomase eurosüsteemi keskpanga poolt sellele kontole antud päevasisese laenu võimalus, mida ei ole veel kasutatud;

▼B

— „ ►M3 TARGET2 võrguteenuse osutaja ◄ ” (network service provider) – EKP nõukogu poolt määratud arvutipõhise võrguühenduse pakkuja TARGET2 maksesõnumite esitamiseks;

— „õigusvõime hinnang” (capacity opinion) – arvamus osaleja õigusvõime kohta võtta ja täita ÜTst tulenevaid kohustusi;

— „ühine juurdepääs” (multi-addressee access) – tehniline lahendus, mille abil EMPs asutatud filiaalidel või krediidiasutustel on juurdepääs TARGET2 osasüsteemile, esitades sinna otse maksejuhiseid ja/või saades sealt otse makseid. Lahenduse kohaselt võivad need üksused esitada oma maksejuhiseid ►M3 maksemooduli konto omaniku ◄ maksemooduli kaudu ilma selle ►M3 maksemooduli konto omaniku ◄ sekkumiseta;

— „ühisplatvorm” (Single Shared Platform, SSP) – ühisplatvormi käitavate RKPde poolt pakutav ühine tehnilise platvormi infrastruktuur;

— „ühisplatvormi käitavad keskpangad” (SSP-providing CBs) – Deutsche Bundesbank, Banque de France ja Banca d’Italia, kes tegutsevad ühisplatvormi ülesehitamisel ja käitamisel eurosüsteemi huvides.

▼M3

Artikkel 1a

Reguleerimisala

ÜT reguleerib asjaomase euroala RKP ja maksemooduli konto omaniku vahelisi suhteid maksemooduli konto avamisel ja haldamisel.

▼B

Artikkel 2

Liited

1. Järgmised liited on ÜT lahutamatu osa:

I liide „Maksejuhiste töötlemise tehniline kirjeldus”,

II liide „TARGET2 hüvitussüsteem”,

III liide „Õigusvõime hinnangu ja õiguskeskkonna hinnangu nõuded”,

IV liide „Talitluspidevuse ja eriolukorra meetmed”,

V liide „Töökorralduse ajakava”,

VI liide „Tasud ja arved”,

VII liide „Agregeeritud likviidsuse leping”.

2. Mis tahes liite teksti ja ÜT mis tahes muu sätte vastuolu korral kohaldatakse ÜT sätteid.

Artikkel 3

TARGET2-[keskpank/riik] ja TARGET2 üldkirjeldus

▼M3

1. TARGET2 võimaldab reaalajalist euromaksete arveldust keskpangarahas maksemooduli kontodel ja eriotstarbelistel rahakontodel.

2. TARGET2-[keskpangas/riigis] töödeldakse järgmisi maksejuhiseid:

a) maksejuhised, mis tulenevad otseselt eurosüsteemi rahapoliitika operatsioonidest või nendega seotud tehingutest;

b) eurosüsteemiga seotud välisvaluutatehingute euro-osa arveldused;

c) piiriülestes suurmaksete tasaarveldussüsteemides tehtud tehingutest tulenevate euroülekannete arveldused;

d) süsteemselt olulistes euro jaemaksesüsteemides tehtud tehingutest tulenevate euroülekannete arveldused;

e) väärtpaberitehingute sularaha-osa arveldused;

f) maksemooduli kontolt eriotstarbelisele rahakontole likviidsuse ülekandmise korraldused; ja

g) TARGET2 osalejatele suunatud mis tahes muud maksejuhised.

▼B

3. TARGET2 on loodud ja tegutseb ühisplatvormi alusel. Eurosüsteem määratleb ühisplatvormi tehnilise ülesehituse ja omadused. Ühisplatvormi teenust osutavad eurosüsteemile ühisplatvormi käitavad keskpangad eurosüsteemi keskpankade huvides eraldi lepingute alusel.

4. [keskpank] osutab teenuseid ÜT kohaselt. Ühisplatvormi käitavate keskpankade tegevus ja tegevusetus loetakse [keskpanga] tegevuseks ja tegevusetuseks, mille eest ta vastutab kooskõlas artikliga 31 allpool. Osalemisest ÜT kohaselt ei teki lepingulist suhet ►M3 maksemooduli konto omanike ◄ ja ühisplatvormi käitavate keskpankade vahel, kui viimased tegutsevad selles pädevuses. Korraldused, teated või teave, mille ►M3 maksemooduli konto omanik ◄ saab ühisplatvormi käitajalt või saadab temale seoses ÜT alusel osutatavate teenustega, loetakse saaduks [keskpangalt] või saadetuks [keskpangale].

5. TARGET2 õiguslikuks struktuuriks on maksesüsteemide kogum, mis koosneb kõigist TARGET2 osasüsteemidest, mis on määratletud süsteemidena vastavalt siseriiklikele õigusaktidele, millega on rakendatud direktiiv 98/26/EÜ. TARGET2-[keskpank/riik] määratakse süsteemiks [lisada arvelduse lõplikkuse direktiivi rakendavad õigussätted] kohaselt.

6. Osalemine TARGET2-s teostub osalemise teel TARGET2 osasüsteemis. ÜT kirjeldab TARGET2-[keskpangas/riigis] ►M3 maksemooduli konto omanike ◄ ja [keskpanga] vastastikuseid õigusi ja kohustusi. Maksejuhiste töötlemise eeskirjad (IV jaotis) hõlmavad kõiki mis tahes ►M3 maksemooduli konto omaniku ◄ esitatud maksejuhiseid või saadud makseid.







II

JAOTIS

OSALEMINE

Artikkel 4

Juurdepääsutingimused

1. Järgmistel üksustel on otseosaluse õigus TARGET2-[keskpangas/riigis]:

a) EMPs asutatud krediidiasutused, k.a juhul, kui nad tegutsevad EMPs asutatud filiaali kaudu;

b) krediidiasutused, mis ei ole asutatud EMPs, kui nad tegutsevad EMPs asutatud filiaali kaudu;

c) liikmesriikide keskpangad ja EKP;

eeldusel et punktides a ja b viidatud üksuste suhtes ei kohaldata Euroopa Liidu Nõukogu või liikmesriikide poolt vastavalt lepingu artikli 65 lõike 1 punktile b, artiklile 75 või artiklile 215 kehtestatud piiranguid, mille rakendamine [keskpanga/riigi] poolt pärast EKP teavitamist on tema hinnangul kooskõlas TARGET2 sujuva toimimisega.

2. [Keskpank] võib omal äranägemisel tunnistada otseosalejateks järgmisi üksusi:

a) liikmesriikide kesk- või piirkondlike valitsuste rahaturgudel tegutsevad rahandusasutused;

b) liikmesriikide avaliku sektori asutused, kes on volitatud hoidma klientide kontosid;

c) EMPs asutatud investeerimisühingud;

d) kõrvalsüsteeme haldavad ja selles pädevuses tegutsevad üksused;

e) krediidiasutused või punktides a–d osutatud mis tahes üksused, kui need on asutatud riigis, kellega liit on sõlminud valuutalepingu, mille kohaselt neil üksustel on juurdepääs liidu maksesüsteemidele valuutalepingus sätestatu kohaselt ning tingimusel, et nende asukohariigi õiguskord on võrdväärne vastavate liidu õigusaktidega.

3. E-raha asutustel [lisada siseriiklikud sätted, millega rakendatakse Euroopa Parlamendi ja nõukogu 16. septembri 2009. aasta direktiivi 2009/110/EÜ (mis käsitleb e-raha asutuste asutamist ja tegevust ning usaldatavusnormatiivide täitmise järelevalvet ning millega muudetakse direktiive 2005/60/EÜ ja 2006/48/EÜ ning tunnistatakse kehtetuks direktiiv 2000/46/EÜ) ( 14 ) artikli 2 lõike 1 tähenduses ei ole õigus osaleda TARGET2-[keskpangas/riiigis].

Artikkel 5

Otseosalejad

1. TARGET2-[keskpanga/riigi] otseosalejad peavad vastama artikli 8 lõigetes 1 ja 2 sätestatud nõuetele. Neil peab olema vähemalt üks maksemooduli konto [keskpangas].

2. ►M3 Maksemooduli konto omanikud ◄ võivad määrata adresseeritavad BICi omanikud, olenemata nende asutamise kohast.

3. ►M3 Maksemooduli konto omanikud ◄ võivad anda üksustele kaudse osaleja staatuse, kui artikli 6 tingimused on täidetud.

4. Ühist juurdepääsu filiaalide kaudu võib võimaldada järgmiselt:

a) krediidiasutus artikli 4 lõike 1 punktide a ja b tähenduses, kes on tunnistatud ►M3 maksemooduli konto omanikuks ◄ , võib maksejuhiste andmiseks ja/või maksete saamiseks anda oma maksemooduli kontole otsejuurdepääsu ühele või enamale oma EMPs asutatud filiaalile, juhul kui [keskpanka] on sellest teavitatud.

b) Kui krediidiasutuse filiaal on saanud ►M3 maksemooduli konto omaniku ◄ staatuse, võivad teised sama juriidilise isiku filiaalid ja/või tema peakorter, kui need on asutatud EMPs, kasutada selle filiaali maksemooduli kontot, kui [keskpanka] on sellest teavitatud.

Artikkel 6

Kaudsed osalejad

1. EMPs asutatud krediidiasutused võivad igaüks sõlmida lepingu ühe ►M3 maksemooduli konto omanikuga ◄ , kes on kas krediidiasutus artikli 4 lõike 1 punktide a või b tähenduses või keskpank, et esitada maksejuhiseid ja/või saada makseid ning arveldada neid selle ►M3 maksemooduli konto omaniku ◄ maksemooduli konto kaudu. Kaudsete osalejate tunnustamiseks registreerib TARGET2-[keskpank/riik] nende kaudse osalemise TARGET2 kataloogis, mis on kirjeldatud artiklis 9.

2. Kui ►M3 maksemooduli konto omanik ◄ , kes on krediidiasutus artikli 4 lõike 1 punktide a ja b tähenduses, ja kaudne osaleja kuuluvad samasse kontserni, võib ►M3 maksemooduli konto omanik ◄ selgesõnaliselt volitada kaudset osalejat kasutama otse ►M3 maksemooduli konto omaniku ◄ maksemooduli kontot, et esitada maksejuhiseid ja/või saada makseid, kasutades kontserni ühist juurdepääsu.

Artikkel 7

Otseosaleja vastutus

1. Kaudse osaleja poolt artikli 6 kohaselt ning filiaalide poolt artikli 5 lõike 4 kohaselt antud maksejuhised või saadud maksed loetakse antuks või saaduks ►M3 maksemooduli konto omaniku ◄ poolt.

2. ►M3 Maksemooduli konto omanik ◄ on seotud eespool osutatud maksejuhistega sõltumata sellest, millised on tema ja lõikes 1 viidatud üksuste vaheliste lepingute tingimused või kas tegemist on lepingu rikkumisega.

▼M3

3. Maksemooduli konto omanik, kes on andnud nõusoleku oma maksemooduli konto määramiseks IIa lisas määratletud peamiseks maksemooduli kontoks, on kohustatud tasuma asjaomase maksemooduli kontoga seotud eriotstarbelise rahakonto avamise ja haldamisega seotud arved vastavalt käesoleva lisa VI liitele, sealhulgas IIIa lisa punkti 9 alapunkti d kohaselt määratud trahvid, sõltumata maksemooduli konto omaniku ja eriotstarbelise rahakonto omaniku vaheliste lepingute või muude kokkulepete sisust või võimalikust rikkumisest.

4. Peamise maksemooduli konto omanik on kohustatud vastavalt käesoleva lisa VI liitele tasuma iga maksemooduli kontoga seotud eriotstarbelise rahakonto sidumise tasu.

▼B

Artikkel 8

Taotluste esitamise kord

1. TARGET2-[keskpanga/riigiga] liitumiseks peab taotleja

a) täitma järgmised tehnilised nõuded: i) installeerima, haldama ja käitama vajaliku TARGET2-[keskpanga/riigiga] ühendatud IT-infrastruktuuri, jälgima ja tagama selle turvalisust ning sisestama selle kaudu maksejuhiseid. Seda tehes võivad osalejad kasutada kolmandaid isikuid, jäädes ise täielikult ainuvastutavaks. Eelkõige sõlmivad taotlejad I liites kirjeldatud tehnilistele nõuetele vastava ühenduse ja juurdepääsu saamiseks lepingu ►M3 TARGET2 võrguteenuse osutaja ◄ ; ja ii) läbima [keskpanga] poolt nõutavad testid ning

b) täitma järgmised õiguslikud nõuded: i) esitama õigusvõime hinnangu III liites kehtestatud vormis, kui [keskpank] ei ole saanud sellise õigusvõime hinnangu raames antavat teavet ja avaldusi juba muudel asjaoludel, ja ii) artikli 4 lõike 1 punktis b osutatud üksuste korral esitama III liites kehtestatud vormis õiguskeskkonna hinnangu, kui [keskpank] ei ole saanud sellise õiguskeskkonna hinnangu raames antavat teavet ja avaldusi juba muudel asjaoludel.

2. Taotlejad peavad esitama [keskpangale] kirjaliku taotluse, lisades sellele vähemalt järgmised dokumendid/teabe:

a) täidetud vorm, mis on antud [keskpanga] poolt staatiliste andmete kogumiseks,

b) õigusvõime hinnang, kui seda nõuab [keskpank], ning

c) õiguskeskkonna hinnang, kui seda nõuab [keskpank].

3. [Keskpank] võib nõuda mis tahes lisateavet, mida ta peab vajalikuks liitumistaotluse rahuldamise otsustamiseks.

4. [Keskpank] jätab osalemistaotluse rahuldamata, kui

a) artiklis 4 sätestatud juurdepääsukriteeriumid ei ole täidetud;

b) üks või mitu lõikes 1 sätestatud osaluskriteeriumit ei ole täidetud ja/või

c) [keskpanga] hinnangul võib kõnealune osalemine ohustada TARGET2-[keskpanga/riigi] või mis tahes muu TARGET2 osasüsteemi üldist stabiilsust, usaldatavust ja ohutust või [keskpanga] võimet täita [viide asjakohasele riigi õigusaktile]-s ning Euroopa Keskpankade Süsteemi ja Euroopa Keskpanga põhikirjas sätestatud ülesandeid, või toob kaasa riske seoses usaldatavusnõuetega.

5. [Keskpank] teatab taotlejale oma otsusest osalemistaotluse kohta ühe kuu jooksul osalemistaotluse saamisest. Kui [keskpank] nõuab vastavalt lõikele 3 lisateavet, tuleb otsusest teatada ühe kuu jooksul taotleja poolt lisateabe esitamisest. Taotluse tagasilükkamise otsust tuleb põhjendada.

Artikkel 9

TARGET2 kataloog

1. TARGET2 kataloog on BIC-andmebaas, mida kasutatakse järgmistele üksustele adresseeritud maksejuhiste edasisuunamiseks:

a) ►M3 maksemooduli konto omanikud ◄ ja nende ühise juurdepääsuga filiaalid;

b) TARGET2 kaudsed osalejad, sealhulgas ühise juurdepääsuga ►M3 maksemooduli konto omanikud ◄ , ja

c) TARGET2 adresseeritavad BIC omanikud.

Kataloogi ajakohastatakse igal nädalal.

2. Kui ►M3 maksemooduli konto omanik ◄ ei ole soovinud teisiti, avaldatakse tema BIC TARGET2 kataloogis.

3. ►M3 Maksemooduli konto omanikud ◄ võivad levitada TARGET2 kataloogi ainult oma filiaalide ja ühise juurdepääsuga üksuste hulgas.

4. Lõike 1 punktides b ja c osutatud üksused võivad kasutada oma BICi ainult suhetes ühe ►M3 maksemooduli konto omanikuga ◄ .

5. ►M3 Maksemooduli konto omanikud ◄ nõustuvad, et [keskpank] ja teised keskpangad võivad avaldada ►M3 maksemooduli konto omanike ◄ nimed ja BICid. Lisaks võib avaldada ►M3 maksemooduli konto omaniku ◄ juures registreeritud kaudsete osalejate nimed ja BICid ning ►M3 maksemooduli konto omanikud ◄ tagavad, et kaudsed osalejad on selle avaldamisega nõustunud.







III

JAOTIS

POOLTE KOHUSTUSED

Artikkel 10

[Keskpanga] ja osalejate kohustused

1. [Keskpank] osutab IV jaotises kirjeldatud teenuseid. Kui ÜTs või kehtivas õiguses ei ole sätestatud teisiti, peab [keskpank] kasutama oma kohustuste täitmiseks kõiki tema käsutuses olevaid mõistlikke võimalusi, võtmata kohustust tagada tulemuse saavutamine.

2. Osalejad maksavad [keskpangale] VI liites kehtestatud tasu.

3. Osalejad tagavad oma ühenduse TARGET2-[keskpanga/riigiga] tööpäevadel vastavalt V liites sätestatud töökorralduse ajakavale.

4. Osaleja avaldab ja kinnitab [keskpangale], et tema ÜTst tulenevate kohustuste täitmine ei riku ühtegi talle kohustuslikku õigusakti, määrust, põhikirja ega lepingut.

Artikkel 11

Koostöö ja teabevahetus

1. ÜT kohaselt oma kohustusi täites ja oma õigusi kasutades peavad [keskpank] ja osalejad tegema tihedat koostööd TARGET2-[keskpanga/riigi] stabiilsuse, usaldatavuse ja ohutuse tagamiseks. Nad peavad vahetama teavet või dokumente, mis on vajalikud oma ÜTst tulenevate vastastikuste kohustuste täitmiseks ja õiguste kasutamiseks, ilma et see piiraks nende pangasaladuse hoidmise kohustust.

2. [Keskpank] loob süsteemi tugikeskuse ja haldab seda, et abistada osalejaid seoses süsteemi tegevuses esinevate probleemidega.

3. Ajakohastatud teave ühisplatvormi tööseisu kohta avaldatakse TARGET2 infosüsteemis (TARGET2 Information System, T2IS). T2ISi võib kasutada teabe saamiseks mis tahes sündmuse kohta, mis mõjutab TARGET2 normaalset tööd.

4. [Keskpank] võib edastada teateid osalejatele ICMi või mis tahes muu sidevahendi kaudu.

5. Osalejate kohustuseks on õigeaegselt ajakohastada olemasolevad staatiliste andmete kogumise vormid ning esitada uued staatiliste andmete kogumise vormid [keskpangale]. Osalejad peavad kontrollima TARGET2-[keskpangas/riigis] sisestatud neid puudutava teabe õigsust.

6. [Keskpank] loetakse pädevaks edastama ühisplatvormi käitavatele keskpankadele mis tahes osalejaid puudutavat teavet, mida ühisplatvormi käitavad keskpangad vajavad oma teenusepakkuja ülesannete täitmiseks, vastavalt ►M3 TARGET2 võrguteenuse osutaja ◄ sõlmitud lepingule.

7. Osalejad peavad teatama [keskpangale] kõikidest oma õigusvõime muutustest ja seadusandlikest muudatustest, mis mõjutavad nende õiguskeskkonna hinnangus käsitletud asjaolusid.

8. Osalejad peavad teatama [keskpangale]:

a) igast uuest kaudsest osalejast, adresseeritavast BICi omanikust või ühise juurepääsuga üksusest, kelle nad registreerivad, ja

b) igast muutusest punktis a nimetatud üksuste osas.

9. Osalejad peavad viivitamatult teavitama [keskpanka], kui esineb nendega seotud probleemsündmus.







IV

JAOTIS

MAKSEMOODULI KONTODE HALDAMINE JA MAKSEJUHISTE TÖÖTLEMINE

Artikkel 12

Maksemooduli kontode avamine ja haldamine

1. [Keskpank] avab ja peab iga osaleja jaoks vähemalt ühe maksemooduli konto. Kui arveldava pangana tegutsev osaleja seda taotleb, avab [keskpank] TARGET2-[keskpank/riik] üks või enam allkontot, mida kasutatakse likviidsuse eraldamiseks.

2. [Lisada, kui on asjakohane: maksemooduli kontodel ei lubata negatiivset saldot].

3. [Lisada, kui on asjakohane: tööpäeva alguses ja lõpus on maksemooduli kontode saldo null. [Keskpank] loetakse osaleja poolt volitatuks kanda mis tahes päevalõpusaldo üle osaleja poolt osutatud kontole].

4. [Lisada, kui on asjakohane: järgmise tööpäeva alguses kantakse jääk osaleja maksemooduli kontole tagasi].

▼M2

5. Maksemooduli kontosid ja nende allkontosid tasustatakse nullprotsendilise intressimääraga või hoiustamise püsivõimaluse intressimääraga, sõltuvalt sellest, kumb on madalam, välja arvatud juhul, kui neid kasutatakse kohustusliku reservi hoidmiseks. Sel juhul juhindutakse kohustuslikult reservilt tasu arvutamisel ja maksmisel nõukogu 23. novembri 1998. aasta määrusest (EÜ) nr 2531/98 kohustuslike reservide kohaldamise kohta Euroopa Keskpanga poolt ( 15 ) ja Euroopa Keskpanga 12. septembri 2003. aasta määrusest (EÜ) nr 1745/2003 kohustusliku reservi kohaldamise kohta (EKP/2003/9) ( 16 ).

▼B

6. Lisaks maksejuhiste arveldamisele maksemoodulis võib maksemooduli kontot kasutada ka maksejuhiste arveldamiseks kohalikult kontolt ja kohalikule kontole kooskõlas [keskpanga] poolt kehtestatud eeskirjadega.

7. Osalejad peavad oma likviidsuspositsiooni kohta teabe saamiseks kasutama ICMi. [Keskpank] esitab iga päev kontoväljavõtte igale osalejale, kes on sellist teenust soovinud.

Artikkel 13

Maksejuhiste liigid

▼M3

TARGET2s kasutatavad maksejuhised on järgmised:

a) krediitkorraldused;

b) otsedebiteerimise volituse alusel teostatud otsedebiteerimise korraldused;

c) likviidsuse ülekandmise korraldused; ja

d) maksemooduli kontolt eriotstarbelisele rahakontole likviidsuse ülekandmise korraldused.

▼B

Artikkel 14

Maksejuhiste vastuvõtmine ja tagasilükkamine

1. Osalejate poolt esitatud maksejuhised loetakse vastuvõetuks [keskpanga] poolt, kui

a) maksesõnum vastab ►M3 TARGET2 võrguteenuse osutaja ◄ kehtestatud reeglitele;

b) maksesõnum vastab TARGET2-[keskpanga/riigi] vorminõuetele ja tingimustele ning on läbinud I liites kirjeldatud unikaalsuse kontrolli, ja

c) maksja või makse saaja osaluse peatamise korral on peatatud osalusega osaleja keskpangalt saadud selge nõusolek.

2. [Keskpank] lükkab viivitamata tagasi iga maksejuhise, mis ei vasta punktis 1 sätestatud tingimustele. [Keskpank] teatab osalejale igast maksejuhise tagasilükkamisest vastavalt I liitele.

3. Ühisplatvormis fikseeritakse maksejuhise töötlemise aeg selle saamise aja ja maksejuhise vastuvõtmise aja alusel.

Artikkel 15

Prioriteedid

1. Maksealgataja määratleb iga maksekorralduse prioriteedi järgmiselt:

a) tavaline maksejuhis (prioriteet 2),

b) kiirmaksejuhis (prioriteet 1) või

c) erakorraline kiirmaksejuhis (prioriteet 0).

Kui maksejuhise prioriteet ei ole märgitud, käsitatakse seda tavalise maksejuhisena.

2. Erakorralisi kiirmaksejuhiseid võivad määrata ainult

a) keskpangad ja

b) osalejad, maksete puhul CLS International Bank’ile ja pangast ja likviidsuse ülekandmisega kõrvalsüsteemidele kõrvalsüsteemiliidest kasutades.

▼M3

Kõik kõrvalsüsteemi poolt kõrvalsüsteemiliidese kaudu esitatud maksekorraldused osaleja maksemooduli konto debiteerimiseks või krediteerimiseks ning kõik maksemooduli kontolt eriotstarbelisele rahakontole likviidsuse ülekandmise korraldused loetakse erakorralisteks kiirmaksejuhisteks.

▼B

3. Teabe- ja kontrollimooduli kaudu esitatud likviidsuse ülekandmise juhised on kiirmaksejuhised.

4. Maksja võib muuta tavaliste ja kiirmaksete prioriteete ICMi kaudu ning see jõustub viivitamata. Erakorralise kiirmakse prioriteeti ei saa muuta.

Artikkel 16

Likviidsuslimiidid

1. Osaleja võib piirata vaba likviidsuse kasutamist teiste TARGET2 osalejate, välja arvatud keskpankade maksejuhiste täitmiseks, kehtestades kahepoolsed või mitmepoolsed limiidid. Selliseid limiite saab kehtestada ainult tavaliste maksejuhiste suhtes.

2. Limiite võib kehtestada ainult AL rühma poolt või selle suhtes tervikuna. Limiite ei või kehtestada ainult ühe AL rühma liikme maksemooduli konto suhtes. Samuti ei või ühe AL rühma liikmed üksteise suhtes limiite kehtestada.

3. Kahepoolse limiidi kehtestamisel annab osaleja [keskpangale] juhise, et vastuvõetud maksejuhist ei või arveldada, kui tema poolt muule TARGET2 osaleja maksemooduli kontole minevate tavaliste maksejuhiste summa, millest on maha arvatud sellelt TARGET2 osaleja maksemooduli kontolt tulevate tavaliste ja kiirmaksete summa, ületab seda kahepoolset limiiti.

4. Osaleja võib kehtestada mitmepoolse limiidi ainult suhetele, mille suhtes ei ole kehtestatud kahepoolset limiiti. Mitmepoolse limiidi võib kehtestada vaid juhul, kui osaleja on kehtestanud vähemalt ühe kahepoolse limiidi. Kui osaleja kehtestab mitmepoolse limiidi, annab ta [keskpangale] juhise, et vastuvõetud maksejuhist ei või arveldada, kui tema poolt teistele TARGET2 osalejate maksemooduli kontodele, mille suhtes ei ole kehtestatud kahepoolset limiiti, suunatud tavaliste maksejuhiste summa, millest on maha arvatud neilt maksemooduli kontodelt laekuvate tavaliste ja kiirmaksete summa, ületab seda mitmepoolset limiiti.

5. Iga limiidi miinimumsumma on üks miljon eurot. Kahe- või mitmepoolse nullmääraga limiidi puhul loetakse, et limiit puudub. Null euro ja ühe miljoni euro vahemikku jäävad limiidid ei ole võimalikud.

6. ICMi kaudu võib limiite muuta reaalajas nii, et need hakkavad kehtima viivitamata või alates järgmisest tööpäevast. Kui limiit on muudetud nulliks, ei saa seda samal tööpäeval uuesti muuta. Uue kahe- või mitmepoolse limiidi kehtestamine jõustub järgmisel tööpäeval.

Artikkel 17

Likviidsuse reserveerimine

1. Osalejad võivad ICMi kaudu reserveerida likviidsust kiirmakseteks ja erakorralisteks kiirmakseteks.

2. AL rühma haldur võib reserveerida likviidsust AL rühmale tervikuna. Likviidsust ei või reserveerida AL rühma poolt peetavatele üksikutele kontodele eraldi.

3. Reserveerides teatava hulga likviidsust erakorralisteks kiirmakseteks, lubab osaleja [keskpangal] arveldada kiirmaksejuhiseid ja tavalisi maksejuhiseid ainult juhul, kui selleks jääb erakorraliste kiirmaksejuhiste jaoks reserveeritud likviidsust üle.

4. Reserveerides teatava hulga likviidsust kiirmakseteks, lubab osaleja [keskpangal] arveldada tavalisi maksejuhiseid ainult juhul, kui selleks jääb kiirmaksete ja erakorraliste kiirmaksejuhiste jaoks reserveeritud likviidsust üle.

5. Pärast reserveerimisnõude saamist kontrollib [keskpank], kas likviidsus osaleja maksemooduli kontol on reserveeringuks piisav. Kui likviidsus ei ole piisav, reserveeritakse ainult maksemooduli kontol olev vaba likviidsus. Ülejäänud likviidsus reserveeritakse siis, kui tekib täiendav likviidsus.

6. Likviidsuse reserveeringu suurust võib muuta. Osalejad võivad ICMi kaudu esitada uute summade reserveerimise nõude, mis jõustub viivitamata või järgmisel tööpäeval.

Artikkel 17a

Likviidsuse reserveerimise ja eraldamise püsikorraldused

1. Osalejad võivad reserveerida likviidsust ettemääratud summas erakorralisteks kiirmaksejuhisteks või kiirmaksejuhisteks teabe- ja kontrollimooduli kaudu. Selline püsikorraldus või muudatus püsikorralduses jõustub järgmisel tööpäeval.

2. Osalejad võivad teabe- ja kontrollimooduli kaudu reserveerida likviidsust ettemääratud summas kõrvalsüsteemi jaoks. Selline püsikorraldus või muudatus püsikorralduses jõustub järgmisel tööpäeval. Kõrvalsüsteemi vastava taotluse korral loetakse, et likviidsuse eraldamise juhise [keskpangale] on tema nimel andnud osaleja.

Artikkel 18

Ettemääratud arveldusajad

1. Maksealgatajad võivad ette määrata maksejuhiste arveldamise aja tööpäeval, kasutades varaseima debiteerimise aja määrangut (Earliest Debit Time Indicator) või hiliseima debiteerimise aja määrangut (Latest Debit Time Indicator).

2. Kui kasutatakse varaseima debiteerimise aja määrangut, siis maksejuhis salvestatakse ning sisestatakse sisendkontrolli alles määratud ajal.

3. Kui kasutatakse hiliseima debiteerimise aja määrangut, lükatakse maksejuhis tagasi, kui seda ei saa määratud debiteerimistähtajal arveldada. 15 minutit enne ettemääratud debiteerimistähtaega saadetakse maksealgatajale ICMi kaudu automaatne teade. Maksealgataja võib kasutada debiteerimise lõpptähtaja määrangut ka ainult hoiatusmääranguna. Sellistel juhtudel ei lükata vastavat maksejuhist tagasi.

4. Maksealgatajad võivad ICMi kaudu varaseima debiteerimise aja ja hiliseima debiteerimise aja määrangut muuta.

5. Tehnilist kirjeldust on täpsustatud I liites.

Artikkel 19

Eelesitatud maksejuhised

1. Maksejuhiseid võib esitada kuni viis tööpäeva enne osutatud arvelduspäeva (ladustatud maksejuhised).

2. Ladustatud maksejuhised võetakse vastu ja sisestatakse sisendkontrolli maksealgataja poolt määratud kuupäeval V liites määratletud arveldusperioodi alguses. Nad pannakse sama prioriteediga maksejuhiste ette.

3. Artikli 15 lõige 3, artikli 22 lõige 2 ja artikli 29 lõike 1 punkt a kehtivad vajalike muudatustega (mutatis mutandis) ladustatud maksejuhiste suhtes.

Artikkel 20

Maksejuhiste arveldamine sisendkontrollis

1. Kui maksealgatajad ei ole määranud arvelduse tähtaega artikli 18 kirjeldatud viisil, arveldatakse vastuvõetud maksejuhised viivitamata või hiljemalt selle tööpäeva lõpuks, mil need vastu võeti, tingimusel et maksja maksemooduli kontol on piisavalt vahendeid ning võttes arvesse artiklites 16 ja 17 sätestatud likviidsuse limiite ja reserveeringuid.

2. Vahendite allikaks võivad olla

a) maksemooduli konto vaba likviidsus või

b) teistelt TARGET2 osalejatelt laekuvad maksed, olenevalt rakendatavatest optimeerimismenetlustest.

3. Erakorralistele kiirmaksekorraldustele kohaldatakse lihtjärjekorra (first in, first out, FIFO) põhimõtet. See tähendab, et erakorralised kiirmaksekorraldused arveldatakse kronoloogilises järjekorras. Kiir- ja tavalisi maksejuhiseid ei arveldata, kui järjekorras on erakorralisi kiirmaksejuhiseid.

4. Kiirmaksejuhistele kohaldatakse samuti FIFO põhimõtet. Tavalisi maksejuhiseid ei arveldata, kui järjekorras on kiirmaksejuhiseid või erakorralisi kiirmaksejuhiseid.

5. Punktides 3 ja 4 sätestatust olenemata võib madalama prioriteediga maksejuhiseid (või sama prioriteediga hiljem vastu võetud maksejuhiseid) arveldada enne kõrgema prioriteediga maksejuhiseid (või enne sama prioriteediga varem vastu võetud maksejuhiseid), kui madalama prioriteediga maksejuhised saab tasaarveldada laekumisel olevate maksetega ning selle tulemusel maksja likviidsus suureneb.

6. Tavalised maksekorraldused arveldatakse vastavalt FIFOst möödamineku (FIFO by-passing) põhimõttele. St need võib arveldada kohe (olenemata teistest varem laekunud ja järjekorda võetud tavalistest maksetest) ning kalduda seega kõrvale FIFO põhimõttest, tingimusel et on olemas arvelduseks piisavad vabad vahendid.

7. Maksejuhiste sisendkontrolli käigus arveldamist on täpsustatud I liites.

Artikkel 21

Järjekorras olevate maksejuhiste arveldamine ja tagasilükkamine

1. Maksejuhised, mida ei arveldata viivitamata sisendkontrolli käigus, pannakse järjekordadesse vastavalt juhise andnud osaleja poolt artikli 15 kohaselt määratud prioriteetidele.

2. Järjekorras olevate maksejuhiste arveldamise optimeerimiseks võib [keskpank] kasutada I liites kirjeldatud optimeerimismenetlust.

3. Teabe- ja kontrollimooduli kaudu võib maksja muuta maksejuhiste kohta järjekorras, st neid ümber järjestada, v.a erakorraliste kiirmaksejuhiste puhul. Maksejuhiseid võib V liites osutatud arveldusperioodi kestel igal ajal viivitamata viia kas vastava järjekorra ette või lõppu.

4. Maksja taotlusel võivad [keskpank] või, agregeeritud likviidsuse (AL) rühma puhul, AL rühma halduri keskpank otsustada muuta erakorralise kiirmaksejuhise kohta järjekorras (v.a erakorralised maksejuhised arvelduskordades nr 5 ja 6), kui see muutus ei mõjuta kõrvalsüsteemi sujuvat arveldamist TARGET2s või ei tekita muul viisil süsteemiriski.

5. Piisava likviidsuse puudumise korral lükatakse ICMis algatatud likviidsuse ülekandmise juhised viivitamata tagasi. Teised maksejuhised tuleb tagasi lükata neid arveldamata, kui neid ei ole võimalik V liites vastava sõnumiliigi jaoks määratud ajahetkel arveldada, nagu see on määratletud V liites.

Artikkel 22

Maksekorralduste sisestamine süsteemi ja nende tagasivõtmatus

1. Direktiivi 98/26/EÜ artikli 3 lõike 1 esimese lause ja [lisada seda direktiivi 98/26/EÜ artiklit rakendavad riigi õigussätted] tähenduses loetakse maksejuhis TARGET2-[keskpank/riik]s sisestatuks samaaegselt vastava osaleja maksemooduli konto debiteerimisega.

2. Maksejuhise võib tagasi võtta, kuni see on sisestatud TARGET2-[keskpangas/riigis] lõike 1 kohaselt. Maksejuhist, mille suhtes on rakendatud algoritm I liite kohaselt, ei saa algoritmi töö ajal tagasi võtta.







V

JAOTIS

LIKVIIDSUSE KOONDAMINE

Artikkel 23

Likviidsuse koondamise režiim

[Keskpank] võimaldab konsolideeritud kontoteabe (CAI) režiimi ja agregeeritud likviidsuse (AL) režiimi.

Artikkel 24

Konsolideeritud kontoteabe režiim

1. CAI režiimi võivad kasutada järgmised üksused:

a) krediidiasutus ja/või selle filiaalid (olenemata sellest, kas need üksused osalevad samas TARGET2 osasüsteemis), kui asjaomastel üksustel on mitu erinevate BICidega maksemooduli kontot, või

b) kaks või enam krediidiasutust, kes kuuluvad samasse rühma, ja/või nende filiaalid, kui igaühel neist on üks või rohkem erinevate BICidega maksemooduli kontot.

2.

a) CAI režiimis antakse igale CAI rühma liikmele ja nende vastavale keskpangale rühma liikmete maksemoodulite kontode nimekiri ning järgmine CAI rühma tasandil konsolideeritud lisateave: i) päevasisene laen (kui on), ii) kontode ja allkontode jäägid, iii) käive, iv) arveldatud maksed, v) järjekorras olevad maksejuhised.

b) CAI rühma halduril ja tema keskpangal on juurdepääs igale eelnimetatud teabeliigile kõikide CAI rühma maksemooduli kontode osas.

c) Käesolevas lõikes osutatud teavet antakse ICMi kaudu.

3. CAI rühma halduril on õigus algatada ICMi kaudu likviidsuse ülekandeid samasse CAI rühma kuuluvate maksemooduli kontode vahel, sealhulgas nende allkontode vahel.

4. CAI rühma võib kuuluda ka AL rühma kuuluvaid maksemooduli kontosid. Sellisel juhul kuuluvad kõik selle AL rühma maksemooduli kontod CAI rühma.

5. Kui kaks või enam maksemooduli kontot kuuluvad AL rühma ja samal ajal ka CAI rühma (mis hõlmab ka muid maksemooduli kontosid), on AL rühma sisestes suhetes ülimuslikud AL rühma eeskirjad.

6. CAI rühm, mis hõlmab ka AL rühma maksemooduli kontosid, võib määrata CAI rühma halduri, kes ei lange kokku AL rühma halduriga.

7. Artikli 25 lõigetes 4 ja 5 sätestatud loa andmise kord AL režiimi kasutamiseks kehtib mutatis mutandis loa andmisele CAI režiimi kasutamiseks. CAI rühma haldur ei esita kehtivat CAI režiimi lepingut haldavale RKP-le.

Artikkel 25

Agregeeritud likviidsuse režiim

1. AL režiimi võivad kasutada järgmised üksused:

a) krediidiasutus ja/või selle filiaalid (olenemata sellest, kas need üksused osalevad samas TARGET2 osasüsteemis), kui need asjaomased üksused on asutatud euroalal ja neil on mitu erinevate BICidega maksemooduli kontot;

b) väljaspool euroala asutatud krediidiasutuse euroalas asutatud filiaalid (olenemata sellest, kas need üksused osalevad samas TARGET2 osasüsteemis), kui neil filiaalidel on mitu erinevate BICidega maksemooduli kontot, või

c) kaks või enam punktis a osutatud krediidiasutust ja/või punktis b osutatud filiaali, mis kuuluvad samasse rühma.

Igal punktides a–c osutatud juhul on nõutav, et asjaomased üksused sõlmiksid vastava euroala RKPga päevasisese laenu lepingu.

2. AL režiimis agregeeritakse kõikide AL rühma liikmete maksemooduli kontode vaba likviidsus, et kontrollida, kas maksejuhis on piisavalt kaetud. Eeltoodust olenemata kohaldatakse kahepoolsele maksemooduli konto suhtele AL rühma liikme ja tema AL-RKP vahel jätkuvalt vastava TARGET2 osasüsteemi reegleid koos AL lepingus sätestatud erisustega. AL rühma liikmele tema maksemooduli kontol antud päevasisese laenu võib katta vaba likviidsusega teistel AL rühma liikmete maksemooduli kontodel või mis tahes muu sama AL-RKP juures tegutseva AL rühma liikmete maksemooduli kontodel.

3. AL režiimi kasutamiseks peavad lõikes 1 sätestatud kriteeriumidele vastavad TARGET2 osalejad sõlmima AL lepingu [keskpangaga] ja kohastel juhtudel teiste TARGET2 osasüsteemide, milles teised AL rühma liikmed osalevad, keskpankadega. ►M3 Maksemooduli konto omanik ◄ võib sõlmida iga maksemooduli konto osas ainult ühe AL lepingu. AL leping sõlmitakse VII liites sätestatud vormis.

4. Iga AL rühm nimetab AL rühma halduri. Kui AL rühm koosneb ainult ühest ►M3 maksemooduli konto omanikust ◄ , tegutseb see ►M3 maksemooduli konto omanik ◄ AL rühma haldurina. AL rühma haldur esitab haldavale RKP-le kirjaliku taotluse (mis sisaldab [keskpank] poolt antavat staatiliste andmete kogumise vormi) kasutada AL režiimi ja lisab taotlusele haldava RKP poolt antud lepinguvormil allkirjastatud AL lepingu. Teised AL rühma liikmed esitavad oma kirjalikud taotlused (mis sisaldavad [keskpanga] poolt antavat staatiliste andmete kogumise vormi) oma vastavatele AL-RKPdele. Haldav RKP võib nõuda lisateavet või dokumente, mida ta peab taotluse lahendamisel vajalikuks. Lisaks võib haldav RKP kokkuleppel teiste AL-RKPdega nõuda AL lepingusse sätete lisamist, mida ta peab vajalikuks, et tagada kõikide AL rühma liikmete olemasoleva ja/või tulevase kohustuse kohast ja õigeaegset täitmist mis tahes AL-RKP suhtes.

5. Haldav RKP kontrollib, kas taotlejad vastavad AL rühma moodustamise nõuetele ning kas AL leping on kohaselt sõlmitud. Sel eesmärgil võib haldav RKP teha koostööd teiste AL-RKPdega. Haldav RKP saadab oma kirjaliku otsuse AL rühma haldurile ühe kuu jooksul lõikes 4 osutatud taotluse saamisest või, kui haldav RKP nõuab lisateavet, ühe kuu jooksul lisateabe saamisest. Taotluse rahuldamata jätmise otsust tuleb põhjendada.

6. AL rühma liikmetel on automaatselt juurdepääs CAI režiimile.

7. Teabe andmine ja juurdepääs interaktiivsetele kontrollimeetmetele toimub A